**Tematika 2**

**Lëndë të ngurta, të lëngëta dhe të gazta**

Ora 1

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tematika:** Lëndë të ngurta, të lëngëta dhe të gazta  **Tema mësimore 1:** Lëndë të ngurta, të lëngëta dhe të gazta | | | **Situata e të nxënit:** Lëndët | | |
| **Rezultatet e të nxënit:**   * Rishikon të kuptuarit e mëparshëm për gjendjet e lëndës, si ndodhin ndryshimet e gjendjes së lëndës * Merr në konsideratë shembuj dhe klasifikon disa lëndë të përditshme në të ngurta, të lëngëta dhe të gazta. * Aplikon njohuritë për gjendjet e lëndës në përvojat e përditshme. * Njeh karakteristika (veti) të lëndëve të ngurta, të lëngëta dhe të gazta. | | | | **Fjalë kyçe:** lëndë, i ngurtë, i gaztë, shkrirje, vlim, i lëngët, ngurtësim, grimcë, karakteristikë | |
| **Burimet e mjete:** Copa të vogla (ose objekte të vogla të bëra nga) druri, metali, plastike; shishe të vogla të mbushura me vaj ulliri, me gaz, me ajër, oksigjen dhe dyoksid karboni, të etiketuara me përmbajtjen e tyre. Revista shkencore, enciklopedi | | | | **Lidhja me fushat e tjera:** Gjuhët (Gjuhë Shqipe) | |
| **METODOLOGJIA DHE VEPRIMTARITË E NXËNËSVE**  *Brainstorming*: Çfarë dini për lëndën?  Pasi nxënësit japin mendime para nxënësve paraqiten temat që do trajtohen gjatë kësaj tematike. Lexohen së bashku pritshmëritë dhe për secilën prej tyre nxënësit mund të bëjnë komente për to çfarë dinë për to.  *Diskutim:* Diskutohet rreth figurës së librit fq. 26 dhe faktit interesant që jepet në libër:  Ku e shohim ujin në tokë? U kërkohen shembuj nga jeta e tyre.  Po kështu në lidhje me lëndët e ngurta. Në dyshe nxënësit do të tregojnë shembuj të lëndëve të ngurta të cilat kanë parë vetëm ditën e sotme.  *Ditari i të nxënit*: Gjatë diskutimeve me të gjithë klasën, në dërrasë shkruhet dhe plotësohet tabela e ditarit të nxënit në lidhje me lëndën: lënda e lëngët, e ngurtë, e gaztë. Lexohen me të gjithë klasën të dhënat që jepen në libër në lidhje me gazet. Nxënësit japin mendime rreth përgjigjeve të pyetjeve të librit.  Shpjegohet se gazet në ajër janë kudo rreth nesh, por ne nuk mund t’i shohim ato. Avulli prodhohet kur uji ngrohet në një temperaturë të lartë. Në rastin e çajnikut të nxehtë uji brenda në të është i nxehtë dhe reja e bardhë që del nga çajniku është avulli i ujit.  Njëkohësisht plotësohet në dërrasë shtylla “E gaztë” e tabelës, duke treguar se ku mund t’i gjejmë ato.  Gjatë diskutimeve mund të jepen shembuj nga revistat apo enciklopeditë që kanë nxënësit.  *Hetim:* Identifikimi i lëndëve të ngurta, të lëngëta dhe të gazta. Qëllimi i këtij hetimi është që nxënësit të përdorin karakteristikat e lëndëve për të identifikuar një sërë lëndësh si të ngurta, të lënga ose të gazta.  Pyeti nxënësit se si mendojnë ata se mund t’i identifikojnë materialet e ndryshme nëse janë të ngurta, lëngje ose gaze. U thuaj se ata mund të përdorin tabelën e karakteristikave për t’u ndihmuar që ta bëjnë këtë. Ndjek ecurinë në Librin e mësuesit.  Së bashku me grupin, nxënësit vendosin disa rregulla që i ndihmojnë të identifikojnë lëndët e ngurta. Pastaj bëj të njëjtën gjë për lëngjet dhe gazet  Diskutohen disa nga fjalët që janë të panjohura për nxënësit tek rubrika e fjalëve kyçe dhe krijohet në klasë një “Tabelë fjalësh” për tematikën, në mënyrë që nxënësit t’i shohin shpesh dhe të njihen me to. Përfshihen nxënësit në krijimin dhe mirëmbajtjen e “Tabelës së fjalëve”.  Lojë: Duke ruajtur radhën së bashkë me shokun/shoqen e bankës tregoni për çdo gjë të ngurtë që kanë ngrënë dhe të lëngët që kanë pirë. | | | | | |
| **Vlerësimi:** vetëvlerësimi që bëjnë nxënësit mbi njohjet paraprake në lidhje me lëndën. | | | | | |
| **Detyra: Detyra:** Punimi i fq. 22 të fletores së punës | | **Refleksion:** Në sa forma mund t’i gjejmë lëndët? | | | |
| * **Shënim:** Në klasë ndërtohet “Tabela e fjalëve” ku të përfshihet fjalori apo gjuha e përdorur që lidhet me tematikën. | | | | | |

Ora 2

|  |  |  |  |  |
| --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | **Data** |
| **Tema mësimore 2:** A janë lëndë të ngurta, të lëngëta apo të gazta? | | | **Situata e të nxënit:** Gjendjet e lëndëve | |
| **Rezultatet e të nxënit:**   * Shqyrton dhe identifikon gjendjen e ngurtë, të lëngët dhe të gaztë të ujit. * Përshkruan dallimet midis lëndëve të lëngëta, të ngurta dhe të gazta. * Vëzhgon trupa të ndryshëm sipas gjendjes së tyre. * Koncepton në konkretisht vendosjen e grimcave në tri gjendjet e lëndës; aftësohet t’ i modelojnë ato. | | | **Fjalë kyçe:** gaz (e gaztë), lëng (e lëngët), formë, e ngurtë, gjendje e lëndës,  vëllim, grimcë | |
| **Burimet e mjete:** materiale të ndryshme, si: metal, dru, plastikë, shishe të vogël me vaj, ujë, parfum | | | **Lidhja me fushat e tjera:** Gjuhët (Gjuhë Shqipe), Arte, Edukim Fizik | |
| **METODOLOGJIA DHE VEPRIMTARITË E NXËNËSVE**  *Vëzhgim:* paraqiten tre gota si në figurën e librit fq.30. Drejtohet pyetja: Cila enë është e mbushur me gaz? Shpjegohet se të gjitha lëndët përbëhen nga grimca të vogla. Ne mund t’i shohim këto duke përdorur një ndër mikroskopët më të fuqishëm në botë. Nëse ke një mikroskop të fuqishëm, ata mund ta shohin më në hollësi të ngurtën, lëngjet dhe gazet. Theksohet se do t’i imagjinojnë grimcat e imëta të paketuara si në skemën e dhënë në figurën në libër. Shpjegohet se fjala “grimcë” vjen nga fjala “pjesë”. P.sh: Nëse ti u ke dhënë nxënësve pjesë nga një pjesë e tortës, ata duhet ta dinë se nuk po marrin gjithçka. Nëse u jep atyre një pjesë shumë shumë të vogël torte, ata do të marrin një grimcë torte. Pra, grimcë do të thotë një pjesë shumë e vogël e diçkaje. Diskutohet rreth mënyrave të vendosjes së grimcave në secilën lëndë.  *Diskutim:* Pse është më e lehtë të vraposh përmes një gazi sesa përmes një lënde të lëngët? (të vraposh përmes ajrit krahasuar me të vraposh përmes ujit të detit ose liqenit) Çfarë lidhje ka kjo me grimcat që i përbëjnë ato? Pse mendoni që lëndët e ngurta janë të forta dhe kanë formë të caktuar? Pse mendoni se lëngjet kanë të njëjtën formë që ka ena dhe, se ato mund të rrjedhin (derdhen)? Pse mendoni se gazet nuk kanë formë ose vëllim të caktuar?  Lojë: Ndahen nxënësit në grupe me 5-6 vetë. Nxënësit do të pretendojnë sikur janë një nga grimcat në lëndën e ngurtë, të lëngët apo të gaztë. Secili grup sipas emërtimit të lëndës që do t’i takojë do të imitojë qëndrimin e grimcave në të. Kështu kur të thuhet emri “lëng” do të dalë grupi dhe nxënësit do të luajnë rolin e grimcave dhe do të vendosen si grimcat në lëng. Pas demonstrimit të këtij grupi dalin në të njëjtën formë dhe grupet e tjera, për t’u vendosur si grimca. Vazhdohet loja derisa të gjitha gjendjet të jenë realizuar dhe secili grup ka bërë dy përpjekje për të modeluar grimcat  Nxënësit plotësojnë individualisht në figura vizatimin e vendosjes së grimcave për secilën prej lëndëve. *Përmbledhje:* Përmblidhen njohuritë për plotësimin e përgjigjeve të tre pyetjeve të dhëna në rubrikën e fundit të fq.31 të librit. Pas plotësimit përgjigjet diskutohen me të gjithë klasën. | | | | |
| * **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | |
| **Detyra:** Punimi i fq. 23 të fletores së punës | | **Refleksion:** Pse gazet janë më të lehtë për t’u ngjeshur sesa lëndët e ngurta? | | |
| **Shënim:** | | | | |

Ora 3

|  |  |  |  |  |
| --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | **Data** |
| **Tema mësimore 3:** A janë lëndë të ngurta, të lëngëta apo të gazta? | | | **Situata e të nxënit:** Lëngjet dhe gazet | |
| **Rezultatet e të nxënit:**   * Identifikon vetinë karakteristike të lëngjeve. * Vlerëson se një veti e rëndësishme e lëngjeve është se mund të derdhen. * Di se lëngjet kanë një vëllim të caktuar, por marrin formën e enës. * Kupton se pluhurat nganjëherë mund të sillen si lëngje. * Përshkruan dallimet midis lëndëve të lëngëta, të ngurta dhe të gazta. | | | **Fjalë kyçe:** pikoj, derdh, pluhur, vëllim. | |
| **Burimet e mjete:** Enë të tejdukshme të formave të ndryshme: shishe, gota kimike, shishe kimike, gota ose kanaçe; cilindra matës ose enë matëse; ujë; kube sheqeri; birila plastike; havan dhe shtypës havani ose dy copa druri; sheqer kokërr (nëse kubet e sheqerit nuk mund të shtypen); lupë zmadhuese ose mikroskop; rërë (plotësuese); pluhura të ndryshme (plotësuese). | | | **Lidhja me fushat e tjera:** Gjuhët (Gjuhë Shqipe), Matematikë | |
| **METODOLOGJIA DHE VEPRIMTARITË E NXËNËSVE**  *Brainstorming:* Cilat janë tri gjendjet e lëndës? Cilët janë shembujt e gjetur në detyrën e shtëpisë? Çfarë karakteristikash mund të thoni për lëngjet?  Paraqiten figurat e librit fq. 32. Cilat lëngje mund të shohësh duke u derdhur?  *Hetim:* Si ndikon forma e enës në vëllimin e saj? Ftohen nxënësit të shohin figurat e paraqitura në ushtrimin e fletores së punës fq. 24. Diskutohen së bashku dhe plotësohen në fletoren e punës parashikimi dhe planifikimi i hetimit: Cila enë do të mbajë më shumë ujë? Çfarë pajisjesh do të nevojiten? Si do ta matësh vëllimin e ujit në secilën enë? Si do t’i shënosh rezultatet e tua? U tregohet nxënësve se të gjitha shishet përmbajnë të njëjtin vëllim uji. Uji merr formën e enës, kështu që është e vështirë të vlerësohet vëllimi duke i shikuar.  Për ta besuar nxënësit do ta testojnë vetë. Ndahen nxënësit në grupe me nga katër vetë dhe kryejnë hetimin. Nga enëmatësja hidhet e njëjta sasi uji në të katër enët.  *Plotësohen dhe diskutohen rezultatet*: Çfarë tregojnë rezultatet e tua? A ishte i saktë parashikimi? Si mund ta përmirësosh hetimin tënd? Çfarë ke mësuar në lidhje me formën e enëve dhe vëllimin? Gjatë diskutimeve nxënësit drejtohen drejt përfundimit se: Një lëng ndryshon formën duke iu përshtatur formës së enës, por ai ka vëllimin e vet.  Ftohen nxënësit të shohin enët në figurën e fq. 33 të librit, plotësohen individualisht ushtrimet dhe jepet përgjigja e pyetjes: Cili është vëllimi i ujit në secilën enë?  *Hetim:* A janë pluhurat lëngje?  Qëllimi është që të trajtohet keqkuptimi i zakonshëm që pluhurat janë lëngje, ngaqë ato mund të derdhen. Duke i bërë vetë pluhurat, nxënësit zbulojnë se ato janë të ngurta.  Së bashku me nxënësit do të hetohet për t’i dhënë përgjigje kësaj pyetjeje.  Kryhen provat. Merren kubet e sheqerit dhe derdhen në një enë tjetër. Nxënësit i japin përgjigje pyetjes: Nga e dimë se janë të ngurtë? Më pas derdhen kokrrizat e sheqerit nga një enë në tjetrën. A derdhet më mirë se më parë? A është sheqeri lëng? Shtypen kokrrat e sheqerit për t’u bërë pluhur ose përdoret sheqer pluhur. A është ende i fortë sheqeri? Sheqeri derdhet, por a është lëng tani?  *Përfundim*: Shpjegohet se pluhurat derdhen sepse pjesët e vogla mund të kalojnë mbi njëra-tjetrën. Pluhurat derdhen por nuk janë lëngje. | | | | |
| **Vlerësimi:** Vlerësimi kryhet me anë të vëzhgimit për përfshirjen në hetime dhe në diskutime. Vlerësohen nxënësit në gjetjet e rubrikave të punuara në mënyrë të pavarur. | | | | |
| * **Detyra:** Punimi i fq. 24 të fletores së punës | | **Refleksion:** Si u ndjeve gjatë provave? | | |
| **Shënim:** Provat e dallimit të pluhurave nga lëngjet mund të bëhen dhe me rërë. Mund të përzihet rëra me ujin dhe të kullohet. Uji do të rrjedhë dhe do të mbetet rëra. | | | | |

Ora 4

|  |  |  |  |  |
| --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | **Data** |
| **Tema mësimore 4:** A janë lëndë të ngurta, të lëngëta apo të gazta? | | | **Situata e të nxënit:** Lëngjet dhe gazet | |
| **Rezultatet e të nxënit:**   * Shqyrton dhe identifikon gjendjen e ngurtë, të lëngët dhe të gaztë. * Vëzhgon trupa të ndryshëm sipas gjendjes së tyre dhe i krahason ato. * Kupton se flluskat janë gaze të bllokuara brenda një cipe, brenda një ene, brenda një lëngu. * Di se gazet nuk kanë formë të caktuar dhe as vëllim të caktuar. | | | **Fjalë kyçe:** pluhur, vëllim, flluskë | |
| **Burimet e mjete:** Tela të hollë (rreth 20 centimetra të gjata) që përkulen lehtë; përzierje flluskash (gjysmë filxhani lëng larës, 2 gota ujë dhe 2 lugë sheqer duhet të mjaftojnë për klasën); tullumbace, hinka të vogla; sodë buke; uthull; shishe plastike të vogla të pastra boshe; tabaka e sheshtë e madhe (plotësuese); varëse rrobash (plotësuese). | | | **Lidhja me fushat e tjera:** Gjuhët (Gjuhë Shqipe), Matematikë | |
| **METODOLOGJIA DHE VEPRIMTARITË E NXËNËSVE**  Fto nxënësit të plotësojnë individualisht 6 ushtrimet e fq. 34 të librit. Më pas i diskutojnë në dyshe e më pas me të gjithë klasën duke bërë ndryshimet e mundshme.  *Hetim:* Si të prodhojmë flluskat. Duke ndjekur udhëzimet e librit mësuesja demonstron dhe së bashku me nxënësit formojnë një rreth me tel të hollë. Në enët me ujë e sapun zhytet teli dhe më pas duke u fryrë formohen flluskat. Kur bëhen flluskat e mëdha? Po të vogla? Çfarë e bën ujin me sapun të bëhet flluskë? Çfarë ka brenda flluskës? A e ndryshon fryrja e lehtë apo e fortë madhësinë e flluskave?  *Përfundim*: *Po. Kur ne fryjmë lehtë flluska rritet,* *sepse ajo ka më shumë ajër brenda saj. Flluskat formohen kur gazet bllokohen brenda një lëngu.* Flluskat janë si tullumbace të vogla, por me mure shumë të hollë.  *Hetim:* Prodhimi dhe testimi i gazeve.  Qëllimi i këtij hetimi është që nxënësit të eksplorojnë se si të prodhojnë flluska dhe mënyra të ndryshme të ndryshimit të madhësisë së flluskave.  Prodhimi i gazit dyoksid karboni. Ndiqen me radhë udhëzimet që jepen në libër, të cilat demonstrohen njëkohësisht nga mësuesja. Kërkohet nga nxënësit ta vëzhgojnë çfarë ndodh dhe ta shkruajnë në fletore. U kërkohet nxënësve t’i shtypin (ngjeshin) tullumbacet e fryra dhe më pas të shtypin një trup të ngurtë. A është e vështirë apo e lehtë ta shtypësh (ngjeshësh) gazin? Pse? *Përforcim:* Nxënësit plotësojnë individualisht rubrikën e librit “E vërtetë apo e gabuar” Në fund mund të diskutohet së bashku. | | | | |
| **Vlerësimi:** Vlerësimi kryhet me anë të vëzhgimit për përfshirjen në hetime dhe në diskutime. Vlerësohen nxënësit në gjetjet e rubrikave të punuara në mënyrë të pavarur. | | | | |
| * **Detyra:** Punimi i fq. 25 të fletores së punës | | **Refleksion:** Si u ndjeve gjatë provave? | | |
| **Shënim:** Në varësi të kushteve prodhimin e gazit mund ta tregojë vetëm mësuesja. | | | | |

Ora 5

|  |  |  |  |  |
| --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | **Data** |
| **Tema mësimore 5:** Ngrohja dhe ftohja | | | **Situata e të nxënit:** Si ndryshojnë materialet? | |
| **Rezultatet e të nxënit:**   * Eksploron se çfarë ndodh me lëndët e ngurta kur ato nxehen. * Kujton dhe merr parasysh vendosjen e grimcave në lëndët e ngurta. * Di çfarë ndodh kur energjia e grimcave rritet për shkak të ngrohjes. * Di çfarë është shkrirja. * Kupton se kur trupat e ngurtë nxehen ata ndryshojnë gjendje duke u bërë të lëngët. * Koncepton shkencërisht ndryshimin e gjendjes së lëndës. * Tregon objektivitet kur kërkon të dhëna që i bëjnë të vlefshme vëzhgimet dhe shpjegimet për vetitë dhe përdorimet e lëndëve. | | | | **Fjalë kyçe:** l  lëndë, shkrij, temperaturë, grimcë |
| **Burime dhe mjete:** Katrorë çokollate; pjata të qëndrueshme ndaj nxehtësisë (ose të ngjashme); tigan (ose i ngjashëm); lugë; ujë shumë i nxehtë. | | | | **Lidhja me fushat e tjera:** Gjuhët (Gjuhë Shqipe), Edukim Fizik |
| **METODOLOGJIA DHE VEPRIMTARITË E NXËNËSVE**  *Bisedë:* A keni parë ushqime kur ngrohen? Çfarë keni vënë re? Shpjegon se kur i ngrohim lëndët ne u shtojmë energji atyre. Grimcat fillojnë të lëvizin më shpejt dhe të largohen midis tyre.  *Lojë:* Lëvizja e grimcave. U tregohet nxënësve se në këtë lojë do të sillen si kurse grimcat në temperatura të ndryshme. U kërkoj nxënësve të lëvizin shumë ngadalë, ato janë grimca që janë të ftohta. Tani u kërkoj të vrapojnë përreth, ato janë grimca që janë nxehur, kështu që ata kanë më shumë energji.  Vizatohen grimcat se si i përfytyrojnë vetë nxënësit ato, kur trupat e ngurtë ngrohen  *Hetim:* Shkrirja e çokollatës. Kjo veprimtari kryhet nga mësuesi/ja dhe ndiqet nga nxënësit. Secili nxënës shënon në fletore përgjigjet e pyetjeve që drejtohen: Si duket çokollata para vendosjes në enën e ngrohtë? A ishte e ngurtë, e lëngët apo e gaztë? Si duket çokollatat pasi u ngroh për 5 minuta? A ishte e ngurtë, e lëngët apo e gaztë? Kushtoi vëmendje dy rubrikave:  Vizato grimcat në akullore kur ajo është e ngrirë.  Vizato grimcat në akullore kur ajo është shkrirë.  Jepi rëndësi përbërjes së lëndëve nga grimca.  *Përfundime:* Shpjegohet se kur çokollata e ngurtë u ngroh, ajo u bë çokollatë e lëngët. U kujtohet nxënësve se ky është një ndryshim i gjendjes. Theksoj se ndryshimi nga një lëndë e ngurtë në lëng quhet shkrirje.  Shembullin e akullores dhe shpjegimet se çfarë ndodh me të nxënësit do t’i japin në mënyrë individuale dhe më pas do ta diskutojnë në dyshe për të argumentuar mendimet e tyre. | | | | |
| **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | |
| **Detyra:** Punimi i fq. 26 të fletores së punës | | * **Refleksion:** Si u ndieve gjatë diskutimeve që u zhvilluan * në klasë? | | |
| **Shënim:** Loja e grimcave (e organizuar në orën e dytë të kësaj tematike) mund të zhvillohet dhe në oborr, ose gjatë orës së edukimit fizik.  Idetë mbi shkrirjen sa më të ngadaltë të kallëpave të akullit nxënësit mund t’i provojnë në shtëpi. | | | | |

Ora 6

|  |  |  |  |  |
| --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | **Data** |
| **Tema mësimore 6:** Ngrohja dhe ftohja | | | **Situata e të nxënit:** Si ndryshojnë materialet? | |
| **Rezultatet e të nxënit:**   * Shpjegon dallimin ndërmjet avullimit që ndodh në temperatura të ulëta dhe shoqërohet me prodhimin e avullit të ujit dhe vlimit në temperaturë të lartë që prodhon avull. * Di se kur uji kthehet (ndryshon) në avull uji procesi quhet avullim. * Kupton se kur uji vlon, ai kthehet (ndryshon) në avull shumë të nxehtë uji, që quhet avull. * Shpjegon se, kur lëngjet kthehen në gaz, grimcat shpërndahen në të gjitha drejtimet. * Heton dhe përshkruan përzierjen e lëndëve të ndryshme dhe ndarjen e tyre. * Heton dhe shpjegon tretjen e lëndëve dhe ndikimin e temperaturës në tretje. * Di se në lëndët e ngurta grimcat janë të vendosura ngjeshur, ndërsa në lëngje ato janë pak më larg. | | | | **Fjalë kyçe:** lëndë, shkrij, temperaturë, vloj, avullim. |
| **Burime dhe mjete:** enë që duron nxehtësinë, tigan ose tenxhere me ujë, çokollatë, furnelë e vogël | | | | **Lidhja me fushat e tjera:** Gjuhët (Gjuhë Shqipe), Edukim Fizik |
| **METODOLOGJIA DHE VEPRIMTARITË E NXËNËSVE**  *Leksion i përparuar:* Ashtu si trupat e ngurtë që morëm shembull: çokollata dhe akullorja dhe metalet janë trupa të ngurtë të cilët në temperatura shumë të larta shkrijnë dhe nga gjendja e ngurtë kthehen në gjendje të lëngët. Vëzhgohet figura e librit fq.38 dhe nxënësit japin mendime rreth: Pse është e dobishme që metalet të shkrihen? Çfarë mund të bëhen prej tyre? Sqarohen nxënësit se akulli shkrin në 0°C, por çeliku duhet të nxehet deri në 1500°C për tu shkrirë.  *Hetim:* Çfarë ndodh kur uji vlon?  Qëllimi i këtij hetimi është që nxënësit të vëzhgojnë se kur uji nxehet dhe arrin pikën e vlimit, ai nxjerr avull dhe formohen flluska brenda lëngut dhe jo vetëm në sipërfaqe  Demonstrimi kryhet nga mësuesja. Pyetjet e librit diskutohen së bashku: Si dukej uji para se të ngrohej? Çfarë vutë re kur uji filloi të ngrohej? Çfarë emri ka reja e bardhë që filloi të ngrihet?  Kërkohet nga nxënësit të lexojnë në heshtje paragrafët që flasin për avullimin. Më pas ata i tregojnë njëri-tjetrit rreth përmbajtjes. Kur nxënësit lexojnë paragrafin e parë mësuesja shkruan në dërrasë fjalët “avullim” dhe “avull uji”. U kërkohet një ose dy nxënësve t’i përcaktojnë termat pas seancës së leximit. Pastaj shkruaj në dërrasë të zezë “vlim” dhe “avull”. I kërkohet një nxënësi të shpjegojë se çfarë do të thonë fjalët. Këto fjalë shkruhen në “Tabelën e fjalëve”. Diskutohet së bashku dallimi midis avullit dhe avullit të ujit.  *Përmbledhje:* Plotësohen individualisht nga nxënësit dy rubrikat e tjera dhe më pas krahasohen në dyshe vizatimet dhe plotësimet që kanë bërë. | | | | |
| **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | |
| **Detyra:** Punimi i fq. 27 të fletores së punës | | * **Refleksion:** Si u ndieve gjatë diskutimeve që u zhvilluan * në klasë? | | |
| **Shënim:** Loja e grimcave mund të zhvillohet dhe në oborr, ose gjatë orës së edukimit fizik.  Idetë mbi shkrirjen sa më të ngadaltë të kallëpave të akullit nxënësit mund t’i provojnë në shtëpi. | | | | |

Ora 7

|  |  |  |  |  |
| --- | --- | --- | --- | --- |
| **Fusha:** Shkencë | **Lënda:** Dituri Natyre | **Klasa 4** | | **Data** |
| **Tema mësimore 7:** Ngrohja dhe ftohja | | **Situata e të nxënit:** Si ndryshojnë materialet? | | |
| **Rezultatet e të nxënit:**   * Rishikon gjendjet e lëndës. * Krijon ide të qartë të ngrohjes globale. * Kupton shkrirjen e pjesëve të ngrira të Tokës. * Kupton se shkrirja e akullit po ndodh në shkallë globale. * Di se shkrirja ndodh më shpejt në një mjedis të ngrohtë. * Heton se si mund të ngadalësohet shkrirja. | | | | **Fjalë kyçe:** lëndë, shkrij, temperaturë, ngrohje globale. |
| **Burime dhe mjete:** enë që duron nxehtësinë, tigan ose tenxhere me ujë, çokollatë, furnelë e vogël. | | | | **Lidhja me fushat e tjera:** Gjuhët (Gjuhë Shqipe), Edukim Fizik |
| **METODOLOGJIA DHE VEPRIMTARITË E NXËNËSVE**  *Diskutim në dyshe:* Ftohen nxënësit të mendojnë e të vendosin në dyshe për një trup të ngurtë që kthehet në lëng. Një lëng që kthehet në gaz. Plotësohet rubrika e librit në fq.40 Nxënësit do të lexojnë paragrafin për ngrohjen globale. Më pas për disa minuta do ta diskutojnë atë me njëri-tjetrin. Fotoja me ariun polar paraqet ndikimin që shkrirja e akullit mund të ketë te kafshët. Pyeten nxënësit se çfarë mendojnë për këtë. Çfarë ka ndodhur me sasinë e akullit në Polin e Veriut që nga viti 1979? Ka shumë më pak akull se në vitin 1979. Ku ka shkuar akulli? Çfarë është prodhuar? Akulli është shkrirë dhe ka rrjedhur në dete ose ka avulluar në ajër. Si mund të ndikojë te ne shkrirja e pjesëve të ngrira të Tokës?  *Diskutim”* Si mund të ndikojë te ne shkrirja e pjesëve të ngrira të Tokës?  *Hetim:* Si mund ta ngadalësojmë shkrirjen? (Fletore pune, fq.28)  Qëllimi i këtij hetimi është që nxënësit të mendojnë për procesin e shkrirjes. Ata duhet të zbulojnë se izolimi i kubeve të akullit e ngadalëson shkrirjen.  Pse shkrijnë kubet e akullit? Nëse nuk do të kemi ftohës ose frigorifer si mund ta ngadalësojmë shkrirjen? Në dyshe nxënësit hartojnë një plan në fletore. Vëzhgohet në figurat e librit se çfarë do të ndodhë me kubet e akullit dhe shpjegohet nga vetë nxënësit procesi dhe pse ndodh. Kërkoju nxënësve të ndajnë rezultatet e tyre me pjesën tjetër të klasës dhe të pranojnë se cilat ide kanë funksionuar më mirë. Nxirr se një grumbull kubesh akulli zgjat më shumë se kubet e vetme të akullit dhe se kubet e akullit të izoluara (larguara) nga dhoma e ngrohtë qëndrojnë në gjendje të akullt për më shumë kohë  *Përforcim:* Nxënësit do të plotësojnë individualisht fjalitë me fjalët që mungojnë.  Mbylle temën duke u kërkuar nxënësve të plotësojnë veprimtarinë e përsëritjes dhe të reflektimit në faqen 50 të librit të nxënësit | | | | |
| **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | |
| **Detyra:** Nxënësit mund të bëjnë një projekt për ngrohjen globale. Kjo u lejon atyre të rishikojnë idenë e shkrirjes dhe të mësojnë më shumë për zonat e Tokës që janë nën kërcënimin e përmbytjeve | | | * **Refleksion:** Si u ndieve gjatë diskutimeve që u zhvilluan në klasë? | |
| **Shënim:** | | | | |

Ora 8

|  |  |  |  |  |  |  |  |
| --- | --- | --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | | **Klasa 4** | **Data** | | |
| **Tema mësimore 8:** Shkrirja dhe ngurtësimi. | | | **Situata e të nxënit:** Nga e lëngët në të ngurtë | | | | |
| **Rezultatet e të nxënit:**   * Kupton se kur trupat e ngurtë nxehen ata ndryshojnë gjendje duke u bërë të lëngët. Njohin përdorimin e shkrirjes kur riciklohen metalet. * Hulumton shkrirjen dhe ngrirjen duke përdorur parafinë (qirinj). * Kupton se procesi që i kthen lëngjet në lëndë të ngurta quhet ngurtësim. * Di se ngrirja është e kundërta e shkrirjes. * Di se uji në Tokë ekziston në të tria gjendjet e mundshme. * Di se pika e ngrirjes së ujit dhe pika e shkrirjes së akullit është 0°C. * Mëson çfarë ndodh me grimcat në lëndët e ngurta, ndërkohë që ato shkrihen dhe kthehen në lëngje dhe çfarë ndodh kur lëngjet ngrijnë. * Tregon objektivitet kur kërkon të dhëna që i bëjnë të vlefshme vëzhgimet dhe shpjegimet për vetitë dhe përdorimet e lëndëve. | | | | | | **Fjalë kyçe:** ngrij, ngrirje, ngurtësim, shkrirje, termometër, ricikloj | |
| **Burime dhe mjete:**  Pllakë (Furnelë) elektrike; qirinj; tigan i madh metalik; tigan (enë) i vogël metalik; gazetë; argjilë modeluese; objekte për t’i ngjeshur në argjilë për të bërë kallëpe; lëng frutash (plotësuese); enë plastike (plotësuese), provëza të mëdha (kavanozë) dhe të vogla, ujë i ngrohtë, termometra, kube akulli, përzierje ngrirjeje (akull dhe kripë), ujë, stativ. | | | | | | | **Lidhja me fushat e tjera:** Gjuhët (Gjuhë Shqipe), Matematikë |
| **METODOLOGJIA DHE VEPRIMTARITË E NXËNËSVE**  *Paraqitje:* Me dëshirë nxënësit paraqesin përfundimet e hetimeve të kryera në shtëpi dhe të paragrafit përmbledhës.  *Diskutime:* Shihen tri figurat e paraqitura në fq. 42 të librit. Nxënësit tregojnë mbi gjendjen e makinës/ metalit në to. Si mendojnë ata, çfarë ka ndodhur? Si është bërë e mundur kjo? U kujtohet nxënësve rasti i akullit kur bëhet lëng.  Si quhet kjo? *Hetim:* Riciklimi i qirinjve  Qëllimi i këtij hetimi është që nxënësit të kuptojnë se shkrirja dhe ngrirja janë procese të kundërta.  U thuhet nxënësve se do të hetojnë se çfarë ndodh kur nxehim një qiri dhe pastaj e ftohim përsëri. Lexohet me nxënësit udhëzimi në libër dhe bëhet demonstrim. Kontrollohet që nxënësit e kanë kuptuar se kur parafina nxehet ajo shkrin. Në figurën e librit nxënësit do të vizatojnë një shigjetë e cila do të tregojë vendin e shkrirjes së parafinës së qiriut dhe pikat anash tij. Shkrij me kujdes qiri dhe e hedh në kallëpe. Kjo është shumë e rrezikshme për t’i lejuar nxënësit ta bëjnë vetë; për këtë theksohen pikat e sigurisë për nxënësit. Pasi ftohet nxirret parafina nga kallëpet.  Shkruaj fjalën “ngrirje” në dërrasë. Çdo lëng që kthehet në gjendje të ngurtë themi se ka ngrirë dhe procesi quhet ngrirje. Thekso se disa njerëz flasin për “ngurtësim”, por termi i saktë është ngrirje.  *Diskutohen:* së bashku pyetjet dhe përgjigjet e rubrikës së librit. Sqarohet së bashku me nxënësit se fillimisht parafina kur u nxeh shkriu: nga e ngurtë u shndërrua në të lëngët. Më pas në kallëpe u ngurtësua, “ngriu”: nga e lëngët u kthye në të ngurtë. Nxënësit plotësojnë individualisht e më pas diskutojnë në dyshe për plotësimin e ushtrimeve të rubrikës së fundit të fq. 43 të librit dhe për përfundimin e dhënë. | | | | | | | |
| **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | | | |
| **Detyra:** Punimi i fq. 29 të fletores së punës | | * **Refleksion:** | | | | | |
| **Shënim:** | | | | | | | |

Ora 9

|  |  |  |  |  |  |  |  |
| --- | --- | --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | | **Klasa 4** | | **Data** | |
| **Tema mësimore 9:** Shkrirja dhe ngurtësimi. | | | **Situata e të nxënit:** Nga e lëngët në të ngurtë | | | | |
| **Rezultatet e të nxënit:**   * Diskuton shembuj që kanë të bëjnë me ndryshimin e gjendjes së ujit. * Identifikon shembuj të akullit, të ujit dhe të avullit të ujit. * Jep mendim për marrëdhëniet ndërmjet pikës së ngurtësimit dhe pikës së shkrirjes. * Heton nëse pika e ngurtësimit dhe pika e shkrirjes kanë vlera të njëjta. * Tregon objektivitet kur kërkon të dhëna që i bëjnë të vlefshme vëzhgimet dhe shpjegimet për vetitë dhe përdorimet e lëndëve. | | | | | | | **Fjalë kyçe:** ngrij, shkrij, pika e shkrirjes, pika e ngrirjes |
| **Burime dhe mjete:** enë; provëza të mëdha (kavanozë) dhe të vogla; ujë i ngrohtë; termometra; kube akulli; përzierje ngrirjeje (akull dhe kripë); ujë; stativ (megjithëse hetimi mund të bëhet pa këtë. | | | | | **Lidhja me fushat e tjera:** Gjuhët (Gjuhë Shqipe), Matematikë | | |
| **METODOLOGJIA DHE VEPRIMTARITË E NXËNËSVE**  *Dil rrotull, fol rrotull:* Në dyshe nxënësit do të japin mendime për njëri-tjetrin kur kanë kthyer një lëng në gaz ose një lëndë të ngurtë në lëng. Më pas nxënësit lëvizin në mënyrë që dyshet të mund t’i krahasojnë idetë e tyre me një dyshe tjetër. Në përfundim grupe nxënësish me dëshirë ngrihen dhe ndajnë shembujt e tyre me klasën. Paraqitet para nxënësve harta e botës. Çfarë tregon ngjyra blu në hartë? Ç’pjesë të hartës zë kjo ngjyrë? Sqarohen nxënësit se 70% e sipërfaqes së Tokës është e mbuluar me ujë.  Ai gjendet si akull i ngurtë: në pole dhe në male; gjithashtu në shtëpi dhe në dyqane për t’i mbajtur pijet dhe ushqimin të freskët. Si ujë i lëngët: në oqeane, lumenj dhe liqene; gjithashtu në shi, ujë në shishe dhe ujë nga çezma. Si avull uji: në çdo temperaturë ose avull në temperaturën e vlimit: retë, termocentrale, pranë enëve etj.  Nxënësit japin shembuj duke plotësuar rubrikën e librit fq.44.  *Hetim*: Në çfarë temperature ngrin uji dhe shkrin akulli.  Nxënësit kryejnë teste për të gjetur pikën e shkrirjes së akullit dhe pikën e ngrirjes së ujit. Ata duhet të zbulojnë se të dyja janë 0°C  Për kryerjen e hetimit ndiqen të gjitha hapat e përshkruar në libër. Sqarohen skemat e dhëna në libër fq .45 dhe mënyra e vendosjes së mjeteve të nevojshme për kryerjen e plotë të hetimit. Gjatë hetimit diskutohen së bashku pyetjet: Çfarë e bën ujin të ftohet në gypin B? Çfarë e bën akullin të ngrohet në gypin A? Në çfarë temperature ngrin uji? Në çfarë temperature shkrin akulli? Përgjigjet e këtyre pyetjeve nxënësit i shkruajnë në fletore.  A duhet përsëritur hetimi? Pse?  *Përmbledhje:* Rubrika e fundit e fq. 45 të librit plotësohet individualisht nga nxënësit. | | | | | | | |
| **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | | | |
| **Detyra:** Punimi i fq. 30 të fletores së punës | | * **Refleksion:** | | | | | |
| **Shënim:** | | | | | | | |

Ora 10

|  |  |  |  |  |  |  |
| --- | --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | | **Klasa 4** | | **Data** |
| **Tema mësimore 10:** Hetimi i avullit. | | | **Situata e të nxënit:** Ku e kemi parë avullin? | | | |
| **Rezultatet e të nxënit:**   * Kujton disa përdorime të avullit. * Kupton se avulli nën trysni është i aftë të kryejë punë. * Nxitet për të dhënë shembuj motorësh me avull. * Mendon për fuqinë që mund të gjenerojë avulli nën trysni. * Sheh një demonstrim të temperaturës së avullit duke matur dhe mësuar rreth avullit të tejnxehur. | | | | | **Fjalë kyçe:** avull, avull i tejnxehur | |
| **Burime dhe mjete:** tigan dhe kapak metalik; pllakë gatimi ose llambë Bunsen; doreza kundër djegies; ujë; enë; helikë letre; tullumbace; termometër. | | | | | **Lidhja me fushat e tjera:** Gjuhët (Gjuhë Shqipe), Matematikë | |
| **METODOLOGJIA DHE VEPRIMTARITË E NXËNËSVE**  *Paraqitje:* Nxënësit paraqesin me dëshirë përfundimet e hetimeve të kryera në shtëpi dhe diskutojnë së bashku për ato.  Shihet figura e librit fq. 46 dhe drejtohet pyetja: Si lëviz treni? Mendoni dhe tregoni për disa përdorime të tjera të motorëve me avull.  *Vëzhgim*: Vlohet uji dhe kërkohet nga nxënësit të dëgjojnë me kujdes. Ata duhet të vënë re se kapaku lëviz dhe bën një zhurmë të shurdhër. Ata madje mund të dëgjojnë (shohin) që avulli ikën nëpër boshllëqe të vogla. Thekso se kapaku është duke lëvizur nga trysnia e avullit. Shpjegohet se avulli është gaz shumë i nxehtë. Grimcat e avullit lëvizin shumë shpejt dhe përhapen. Ata përplasen me kapakun dhe e bëjnë të lëvizë. Tregohet fakti interesant rreth turbinës me avull të shpikur në Egjiptin e lashtë. Shpjegohet se avullin që ata panë duke u larguar nga çajniku mund ta detyrojmë të kalojë në vrima të vogla. Kjo e bën një motor të vogël si një motor reaktiv. Demonstrohet kjo me anë të një helike të vogël letre e cila vendoset pranë grykës së çajnikut dhe nxënësit shohin rrotullimin e saj. Po kështu tregohet dhe me anë të një tullumbaceje të fryrë, të cilën kur e lëshojmë ajo lëviz nëpër klasë dhe ajri del nga vrima e saj. Tullumbacja lëviz në drejtime të kundërta.  *Hetim:* Sa i nxehtë është avulli?  Qëllimi i këtij hetimi është që nxënësit të kuptojnë se uji vlon në 100°C. Ndërkohë që largohet nga uji, avulli duhet të ketë në këtë temperaturë.  Kryhen demonstrime dhe matje nga mësuesi/ja. Nxënësit shohin rezultatet e matjeve. Kërkohen përgjigjet e pyetjeve: Çfarë temperature ka avulli? Pse mendon se temperatura e avullit nuk është saktësisht 1000C? *Përfundimet* shkruhen në libër. | | | | | | |
| **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | | |
| **Detyra:** Punimi i fq. 31 të fletores së punës | | * **Refleksion:** Nëse një enë plot me avull vazhdon të ngrohet për një kohë të gjatë, çfarë do të ndodhë? | | | | |
| **Shënim:** Rubrika “Diskutim” në fq.31 të fletores së punës mund t’u jepet nxënësve për përgatitje për orën në vazhdim, kur secili pjesëtar i grupit paraqet pjesën e vet. | | | | | | |

Ora 11

|  |  |  |  |  |  |  |
| --- | --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | | **Klasa 4** | | **Data** |
| **Tema mësimore 11:** Hetimi i avullit. | | | **Situata e të nxënit:** Ku e kemi parë avullin? | | | |
| **Rezultatet e të nxënit:**   * Zbulon se kur avulli ftohet, ai kthehet përsëri në ujë * Njihet me procesin i kondensimit. * Shpjegon ndryshimet e gjendjes së lëndës të lidhura me vendosjen e grimcave. | | | | | **Fjalë kyçe:** shkrirje, avullim, ngurtësim, kondesim | |
| **Burime dhe mjete:** çajnik; pasqyrë ose kapak metalik që ka qenë në frigorifer. | | | | | **Lidhja me fushat e tjera:** Gjuhët (Gjuhë Shqipe), Matematikë | |
| **METODOLOGJIA DHE VEPRIMTARITË E NXËNËSVE**  Përsëritet me nxënësit termi “avull i tejnxehur”; më pas do t’i japin përgjigje individualisht rubrikës së librit. Nxënësit japin mendime rreth: Çfarë ndodh me avullin kur grimcat e avullit nxehen shumë?  Tregohet pamja e termocentralit. Termocentralet mund të krijojnë shumë avull. Uji përdoret për të ftohur gypat që mbartin ujë të nxehtë rreth stacionit. Uji nxehet dhe krijon/kthehet avull: Ku mendoni se shkon avulli? Si e quajmë procesin kur uji kthehet në avull? Si e quajmë procesin kur uji vlon dhe prodhon avull? Ku e keni parë kthimin e avullit në ujë?  *Vëzhgim:* Demonstrohet kondensimi duke ngrohur një enë me ujë dhe pastaj duke mbajtur një kapak të ftohtë metalik mbi të.  Vëzhgohet me nxënësit përmbledhja e ndryshimeve të gjendjeve. Nxënësit do ta shpjegojnë atë. Diskutohet çdo hap dhe u kërkohet të përshkruajnë shembuj që kanë parë për gjendjet dhe proceset nga jeta e përditshme.  *Organizues grafik:* Nxënësit studiojnë individualisht organizuesin grafik/skemën e dhënë në libër mbi ndryshimin e gjendjeve të ujit dhe kryerjen e plotësimeve në të. Në rubrikën tjetër gjejnë fjalët që tregojnë/emërtojnë proceset dhe gjendjet. | | | | | | |
| **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | | |
| **Detyra:** Punimi i fq. 32 të fletores së punës | | * **Refleksion:** Nëse një enë plot me avull vazhdon të ngrohet për një kohë të gjatë, çfarë do të ndodhë? | | | | |
| **Shënim:** | | | | | | |

Ora 12

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | **Klasa 4** | | | **Data** |
| **Tema mësimore:**  Çfarë kemi mësuar rreth lëndëve të ngurta,  të lëngëta dhe të gazta. | | **Situata e të nxënit:** Çfarë di. | | | |
| **Rezultatet e të nxënit:**   * Merr në konsideratë shembuj të lëndëve të ngurta, të lëngëta dhe të gazta. * Aplikon njohuritë për gjendjet e lëndës nga përvojat e përditshme. * Rishikon të kuptuarit e mëparshëm për gjendjet e lëndës. | | | | **Fjalë kyçe:** lëndë, i ngurtë,  i gaztë, shkrirje, vlim,  i lëngët, ngurtësim | |
| **Burime dhe mjete:** enciklopedi, figura të ndryshme | | | **Lidhja me fushat e tjera:** Gjuhët (Gjuhë Shqipe), Matematikë | | |
| **METODOLOGJIA DHE VEPRIMTARITË E NXËNËSVE**  *Brainstorming:* Paraqitet figura me ciklin e ujit në natyrë. Drejtohet pyetja: Çfarë mund të thoni për të?  E rëndësishme është që nxënësit të flasin për tri gjendjet e ujit.  Si ndodh shndërrimi? Si quhen proceset?  Orientohen nxënësit në plotësimin e rubrikave në libër dhe në përdorimin e ngjyrave për vetëvlerësim.  Në fund rubrikat diskutohen fillimisht në dyshe dhe më pas me të gjithë klasën. *Përmbledhje:* Nxënësit do të punojnë fq.33 të fletores së punës. | | | | | |
| **Vlerësimi:** Vlerësimi që i bëjnë vetes nxënësit me anë të ngjyrosjes së rrathëve në të tria rubrikat së bashku me përfshirjen dhe mendimet e dhëna si pjesë e njohjes për gjendjet e lëndës për të mbështetur punën e mëtejshme ne ta. | | | | | |
| **Detyra:** Fletore pune, fq. 33. | | **Refleksion:** trego nëpërmjet vizatimit të një fytyre (të qeshur/ të mërzitur/ serioze) si u ndjeve sot. | | | |
| **Shënim:** | | | | | |

Ora 13

|  |  |  |  |  |
| --- | --- | --- | --- | --- |
| **Fusha:** Shkencë | **Lënda:** Dituri Natyre | **Klasa 4** | | **Data** |
| **Tema mësimore:** Çfarë mësuam.../Test | | **Situata e të nxënit:** Çfarë di. | | |
| **Rezultatet e të nxënit:**   * Rishikon të kuptuarit e mëparshëm për gjendjet e lëndës. * Merr në konsideratë shembuj të lëndëve të ngurta, të lëngëta dhe të gazta. * Aplikon njohuritë për gjendjet e lëndës nga përvojat e përditshme. * Krahason skeletin e trupit të njeriut me atë të kafshëve të tjera. * Emërton kockat kryesore në trupin e njeriut. * Përshkruan se si kockat e skeletit rriten, mbështesin dhe mbrojnë trupin. * Tregon se kafshët me skelet kanë muskuj që lidhen me kockat. * Tregon se një muskul duhet të tkurret që të shkaktojë lëvizjen e kockës. * Tregon se muskujt punojnë në çifte, ata tkurren dhe lëshohen duke krijuar lëvizje. * Shpjegon rolin e drogave si barna. * Rishikon përmbajtjen e të gjithë mësimeve dhe veprimtarive të punuara. | | | **Fjalë kyçe:** lëndë, i ngurtë, i gaztë, shkrirje, vlim, i lëngët, ngurtësim, kockë, muskuj, kafkë, rruaza, shtyllë kurrizore, shpatull, brinjë, kockat e krahut, rrezori, fyelli, kocka e legenit, kocka e kofshës, kupa e gjurit, shtiza, fyelli, skelet njeriu, skelet kafshe | |
| **Burime dhe mjete:** fleta e testit, lapsa, ngjyra | | | **Lidhja me fushat e tjera:** Gjuhët (Gjuhë Shqipe), Matematikë | |
| **METODOLOGJIA DHE VEPRIMTARITË E NXËNËSVE**  *Paraqitet* detyra e ditës. Udhëzohen nxënësit në punën që do të kryejnë.  *Punë e pavarur:* Plotësimi i ushtrimeve të testit.  *Skema:* Ftohen nxënësit të ndërtojnë skemën që tregon të gjitha ndryshimet e gjendjes së lëndës. | | | | |
| **Vlerësimi:** Vlerësohen për punimin e testit. | | | | |
| **Detyra:** | | **Refleksion:** | | |
| **Shënim:** Kjo orë mund të shfrytëzohet si testim ose si detyrë përmbledhëse për periudhën e parë. | | | | |