**Tematika 1**

**Skeleti dhe muskujt**

Ora 1

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tematika: Skeleti dhe muskujt**  **Tema mësimore 1:** Skeletet e njeriut dhe të kafshëve | | | Situata e të nxënit: Skeletet | | |
| **Rezultatet e të nxënit:**   * Krahason skeletin e trupit të njeriut me atë të kafshëve të tjera. * Tregon pse kemi nevojë për muskuj. * Emërton kockat kryesore në trupin e njeriut. * dinë se skeletet rritet ndërkohë që njeriu rritet dhe se ato mbështetin dhe mbrojnë trupin * dinë se njerëzit (dhe disa kafshë) kanë skelet kockor brenda trupit të tyre * Tregon se skeleti ndërtohet nga kocka të cilat te njeriu dhe disa   kafshë rriten brenda trupit.   * Kryen hetime që provojnë fortësinë e kockave dhe thyeshmërinë e tyre. * Ndan me të tjerët përvojat dhe njohuritë e përftuara nga vëzhgimet individuale. * dinë se skeletet rritet ndërkohë që njeriu rritet dhe se ato mbështetin dhe mbrojnë trupin * dinë se njerëzit (dhe disa kafshë) kanë skelet kockor brenda trupit të tyre. | | | | **Fjalë kyçe:** kockë, muskuj, kafka, rruaza, shtylla kurrizore, shpatull, brinjë, kockat e krahut, rrezori, fyelli, kocka e legenit, kocka e kofshës, kupa e gjurit, shtiza, fyelli, skelet njeriu, skelet kafshe | |
| **Burimet e mjete:** kocka plastike (veprimtari plotësuese); materiale për të krijuar një poster (veprimtari plotësuese). | | | | **Lidhja me fushat e tjera:** Gjuhët (Gjuhë Shqipe), Teknologji | |
| **METODOLOGJIA DHE VEPRIMTARITË E NXËNËSVE**  Paraqitet para nxënësve figura e librit fq. 4.  *Diskutim:* U drejtohet pyetja nxënësve: Çfarë shohim në figurë? Çfarë lidhje mendoni se ka ndërmjet tyre?  Paraqitet para nxënësve tematika që do të trajtohet dhe rezultatet e pritshme.  Nxënësit njihen me faktin interesant dhe duke parë figurat e fq. 5 japin mendimet e tyre rreth: Çfarë mendon se ndodh me 94 kockat e tjera të skeletit të foshnjës? Ku shkojnë ato kur foshnja rritet? Pse kemi nevojë për muskuj?  Diskutohen disa nga fjalët që janë të panjohura për nxënësit tek rubrika e fjalëve kyçe dhe krijohet në klasë (përfshihen nxënësit) një “Tabelë fjalësh” për tematikën, në mënyrë që nxënësit t’i shohin shpesh fjalët dhe të njihen me to.  *Kërkim:* Ftohen nxënësit të shohin figurën e fq. 6 të skeletit të njeriut. Tregohet se brenda trupit të secilit prej nesh ka nga një skelet që përbëhet nga kocka. Lexohen kockat me të gjithë klasën, u shoqëruar me figurë. U kërkohen kockat e rrezorit dhe të fyellit (fig. fq. 6). Tregohen në trup, në veçanti kockat e kërkuara. Pyeten ku mendojnë se janë këto kocka në trupin e tyre? Në krah? Në parakrah? Ftohen nxënësit që pasi të drejtojnë krahun e tyre si në figurë, të gjejnë me anë të prekjes dy kockat; ky veprim mund të shoqërohet edhe nga mësuesi(ja).  *Lexim i drejtuar*: Nxënësit lexojnë fjalitë lidhur me vendin ku gjenden kockat e ndryshme në trupin tonë. Nxënësit tregojnë pjesët e ndryshme në trupin e tyre dhe më pas i emërtojnë ato. Kjo veprimtari kryhet me të njëjtën renditje të fjalive të librit: koka, qafa, shpatulla, kraharori, krahët, ijet, kofshët, gjunjët, këmbët. U drejtohet pyetja për secilën prej tyre: Cilat kocka janë në kokën tënde? (Kafka) Cilat kocka janë në qafë dhe prapa? (Shtylla kurrizore / rruazat) etj. Tregohen pjesë të ndryshme të trupit të paraqitur në figurë dhe drejtohet pyetja: Si quhet kjo pjesë e trupit? (nga e majta në të djathtë: kokë, krah, legen, shpinë, qafë, gjoks, këmbë  Nxënësit do të punojnë në dyshe për të plotësuar në figurën e librit lidhjen e emërtimeve në etiketa me pjesën e duhur të trupit.  *Përfundime:* Nxënësit do të punojnë në dyshe plotësimin e rubrikës së fundit të fq. 7 të librit. Ata do të lexojnë fjalitë në dy pjesë. Njëri pjesën e parë të fjalisë dhe tjetri vazhdimin që ia ka gjetur asaj. Më pas ndërrojnë radhën. Këto fjali lexohen nga dyshe të ndryshme të klasës. | | | | | |
| **Vlerësimi:** Nxënësit vlerësohen individualisht për plotësimin e rubrikës së fundit ku tregojnë njohuritë e tyre rreth skeleteve. | | | | | |
| **Detyra:** Punimi i fq.8 të fletores së punës | | **Refleksion:** Përse dora nuk përbëhet nga një kockë e vetme e madhe? | | | |
| * **Shënim:** Në klasë ndërtohet “Tabela e fjalëve” ku përfshihet fjalori apo gjuha e përdorur që lidhet me tematikën. * Për zhvillimin e veprimtarisë se fq.8 të fletores së punës nxënësit që kanë vështirësi mund të ndihmohen duke u dhënë forma të gatshme (shabllone) për të krijuar pjesët e një skeleti njeriu. | | | | | |

Ora 2

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 2:** Skeletet e njeriut dhe të kafshëve | | | Situata e të nxënit: Skeletet | | |
| **Rezultatet e të nxënit:**   * Krahason skeletin e kafshëve të tjera me atë të trupit të njeriut. * Krahason skeletin e kafshëve të ndryshme. * Tregon se edhe te kafshët me skelet skeleti ndërtohet nga kocka të që rriten brenda trupit. * Tregon se ka disa karakteristika të përbashkëta ndërmjet skeleteve të kafshëve dhe të njeriut * Emërton pjesë të trupit të kafshëve, kocka të tyre. * Ndan me të tjerët përvojat dhe njohuritë e përftuara nga vëzhgimet individuale. | | | | **Fjalë kyçe:** kockë, muskuj, kafka, rruaza, shtylla kurrizore, shpatull, brinjë, kockat e krahut, rrezori, fyelli, kocka e legenit, kocka e kofshës, kupa e gjurit, shtiza, fyelli, skelet njeriu, skelet kafshe | |
| **Burimet e mjete:** vizore; foto ose shembuj skeletesh të kafshëve, ku përfshihet tigri, bretkosa, breshka, kali, zogu dhe skelete elefantësh; metër shirit; vizore, lapsa me ngjyra. | | | | **Lidhja me fushat e tjera:** Gjuhët (Gjuhë Shqipe), Teknologji | |
| **METODOLOGJIA DHE VEPRIMTARITË E NXËNËSVE**  *Diskutim:* Ftohen nxënësit të shohin skeletin e njeriut në fq.8 të librit dhe drejtohet pyetja: A ju kujtohen emrat e kockave? Plotësohen fjalët me shkronjat që mungojnë dhe lexohet emërtimi i tyre me të gjithë klasën.  *Kërkim:* Nxënësit do të shohin figurën e maces dhe të skeletit të saj. Më pas do të plotësojnë në etiketat e dhëna emërtimin e kockave të kërkuara. Pas plotësimit nxënësit do të tregojnë pjesët e skeletit duke u orientuar nga pyetjet: Ku është kafka e maces? (*Në kokën e saj / Është* *numri 2.)* Ku është shtylla kurrizore e maces? (*Poshtë* *mbrapa saj / Është numri 4.)* Ku janë brinjët e macet? (*Poshtë shpinës / Është* *numri 3.*) Ku është legeni i maces? (*Pranë këmbëve të* *pasme të maces / Është numri 1.)*  Nxiten nxënësit të identifikojnë ngjashmëritë që ka ndërmjet skeletit të njeriut dhe të maces; secili prej tyre ka një kafkë, një shtyllë kurrizore, brinjë dhe një legen.  Orientohen nxënësit që në rubrikën e radhës të bëjnë lidhjen ndërmjet figurave të kafshëve dhe skeleteve të tyre.  Nxënësit punojnë në dyshe duke gjetur dhe treguar në figurat e dhëna këto pjesë të skeletit: kafkën, shtyllën kurrizore, brinjët dhe kockat e legenit.  Cilat janë ngjashmëritë dhe ndryshimet ndërmjet skeleteve? Kjo pyetje diskutohet me të gjithë klasën duke u analizuar me radhë figurat e skeleteve të dhënë. Sqarohen nxënësit se fjala “e ngjashme” do të thotë “pothuajse e njëjtë”. Kështu secila prej kafshëve dhe njeriu kanë një kafkë dhe një shtyllë kurrizore, por ato janë të ndryshme në formë dhe gjatësi. Nëse kanë vështirësi, orientohen nxënësit në gjetjen e ndryshimeve si në rastin e dhëmbëve të fildishtë që i ka vetëm elefanti.  Përgjigjet e mundshme shkruhen në dërrasë.  Nxënësit plotësojnë individualisht përgjigjet e pyetjeve të dhëna në libër. Përgjigjet e tyre diskutohen në dyshe dhe më pas me të gjithë klasën.  *Përmbledhje:* Nxënësit do të plotësojnë në mënyrë të pavarur fjalitë e rubrikës së fundit të mësimit.  *Hulumtim:* Në dyshe nxënësit do të provojnë veprimtarinë e thelluar në fq. 9 të fletores së punës.  Paraqiten para nxënësve disa njohuri më të thelluara në lidhje me përbërjen e kockave.  Diskutohet dhe zhvillohen provat të orientuara sipas pyetjeve: A është e fortë një strukturë poroze?  Nxënësit do të provojnë të qëndrojë në këmbë një copë letër. A mendoni se një copë letër mund ta mbajë peshën e një topi tenisi ose molle? Nxënësit provojnë të vendosin topin në pjesën e sipërme të tubit të letrës që formuan dhe nxjerrin përfundime. Më pas prova do të kryhet duke vendosur topin në mesin e tubit të letrës, dalin përsëri me përfundime.  *Përfundime:* Bazuar në përfundimet e dala diskutohet përsëri pyetja: A mendoni se një copë letër mund ta mbajë peshën e një topi tenisi ose molle? | | | | | |
| **Vlerësimi:** Nxënësit vlerësohen individualisht për plotësimin e rubrikës së fundit ku tregojnë njohuritë e tyre rreth skeleteve. | | | | | |
| **Detyra:** Vazhdim i veprimtarisë së thelluar në fq. 9 të fletores së punës | | **Refleksion:** Përse dora nuk përbëhet nga një kockë e vetme e madhe? | | | |
| * **Shënim:** | | | | | |

Ora 3

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 3:** Skeletet | | | **Situata e të nxënit:** Duke parë në trup | | |
| **Rezultatet e të nxënit:**   * Tregon se skeleti (kocka) te njeriu dhe disa kafshë rriten brenda trupit. * Heton nëse të gjitha pjesët e skeletit të njeriut rriten me të njëjtin ritëm. * Formulon pyetje dhe heton përgjigjet për rritjen dhe skeletin, mbledh dhe paraqet të dhëna. * Zhvillon aftësitë për parashikime, mbështetur në matje të sakta, në krahasime, nxjerr përfundime në bazë të të dhënave. * Ndan me të tjerët përvojat dhe njohuritë e përftuara nga vëzhgimet individuale. * Paraqesin rezultatet e tyre në një grafik me shtylla. | | | | **Fjalë kyçe:** parashikim, mat, lartësi, krahasim, është më i gjatë, më i shkurtër, përfundim, rezultat, kafkë, tru, kafaz kraharori, zemër, mushkri, shtylla kurrizore, palca e kurrizore, funksion, strukturë, grafi, thyerje | |
| **Burimet e mjete:** metër shirit; vizore; lapsa me ngjyra; foto skeletesh të njerëzve të moshuar. | | | | **Lidhja me fushat e tjera:** Gjuhët (Gjuhë Shqipe), Arte, Matematikë, Edukim Fizik | |
| **METODOLOGJIA DHE VEPRIMTARITË E NXËNËSVE**  *Diskutim:* Nxënësit paraqesin përfundimet e tyre mbi punimin e detyrës së shtëpisë. Ata japin mendimet e tyre rreth pyetjeve: Çfarë mbron kafka? Çfarë mbrojnë brinjët? Pse këmba nuk përbëhet nga një kockë e vetme?  Ftohen nxënësit të shohin figurën e fq. 10 të librit. Le të qarkojnë skeletin që mendojnë se përputhet më shumë me të tyrin. Pyeten pse pikërisht atë zgjedhje.  Drejtohen pyetjet: A janë të gjitha kockat e një personi shtatlartë më të mëdha se të një personi shtatvogël? A rriten të gjitha kockat me të njëjtin ritëm?  *Hetim*: Kryhet hetim për rritjen e skeletit. Hipoteza që duhet testuar “të gjitha kockat rriten me të njëjtin ritëm”. Shkruhet në dërrasë ky format orientues mbi të shprehurit dhe shkrimin e informacionit që del nga hetimi. Parashikimi: Ne mendojmë ... / Matja: Lartësitë që ne matëm janë ... / Krahasimi: ... është më i gjatë / më i shkurtër se ...  Përfundimi: Në përfundim ... / Ne mund të arrijmë në përfundimin se ... / Rezultatet tregojnë se ...  Organizohet klasa në grupe me nga 4 veta. Secili grup do të ketë nga një metër shirit.  Demonstrohen matjet që do të kryhen me një nxënës vullnetar (matet lartësia, gjatësia e dorës nga kyçi te maja e gishtit të mesëm, perimetri i kokës përreth pjesës më të madhe të kafkës nga balli dhe gjatësia e këmbës nga beli /mesi deri në thembër).  Udhëzohen nxënësit të kopjojnë secilën tabelë në fletore. Ata duhet të bëjnë katër rreshta bosh (për çdo pjesëtar të grupit) në secilën tabelë. U kërkohet të marrin katër matje në centimetra dhe t’i shënojnë ato në tabelat e tyre.  Duke përdorur rezultatet e dala. secili grup ndërton një grafik me shtylla. Udhëzohen nxënësit në ndërtimin e grafikut dhe qëllimin e ndërtimit të tij, i cili është të përcaktohet nëse të gjitha kockat e një personi më të gjatë (shtatlartë) janë më të mëdha (gjata) se kockat e një personi më të vogël.  Nga libri lexohet para klasës fragmenti: “Nëse është e vërtetë që të gjitha kockat rriten me të njëjtin ritëm, personi më shtatlartë duhet t’i ketë rezultatet e matjeve më të mëdha për të gjitha gjërat që ke matur.” Për t’i ndihmuar nxënësit, bëj pyetjet: A janë kockat e një personi më të gjatë të gjitha më të mëdha se të gjitha kockat e një personi më të shkurtër (vogël)? Shpresojmë po! *Përfundime:* Në çfarë përfundimi arrin nga hetimi? Kockat rriten me të njëjtin ritëm. Skeletet rriten. Orientohen nxënësit nëpërmjet pyetjeve për plotësimin e rubrikës së fundit të fq.11 të librit: Si mund të hetojmë se si rriten skeletet? Cilat gjëra mund të matim? Pse është e dobishme të bëhen matje? | | | | | |
| * **Vlerësimi:** Vlerësohen nxënësit për mendime e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | |
| **Detyra:** Punimi i fq. 10 të Fletore Pune | | **Refleksion:** Si kujdesesh për kockat e trupit tënd? | | | |
| **Shënim:** Këto orë mund të ndërthuren dhe me orë të Edukimit Fizik dhe Shëndetësor. | | | | | |

Ora 4

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 4:** Skeletet | | | **Situata e të nxënit:** Duke parë në trup | | |
| **Rezultatet e të nxënit:**   * Di se skeletet rriten, ndërsa njerëzit rriten * Tregon rolin dhe rëndësinë e skeletit në qëndrueshmëri, ecje dhe mbrojtje të organeve. * Veçon rolin e kafkës, kafazit të kraharorit dhe shtyllës kurrizore në mbrotje të organeve kryesore të trupit. * Paraqesin organe dhe sisteme organesh. | | | | **Fjalë kyçe:** kafkë, tru, kafaz kraharori, zemër, mushkëri, shtylla kurrizore, palca e kurrizore, funksion, strukturë | |
| **Burimet e mjete:** foto të zemrës, mushkërive, trurit, kafkës, gjoksit dhe shtyllës kurrizore; shirit ngjitës; gërshërë; poster i skeletit të njeriut. | | | | **Lidhja me fushat e tjera:** Gjuhët (Gjuhë Shqipe), Arte, Matematikë, Edukim Fizik | |
| **METODOLOGJIA DHE VEPRIMTARITË E NXËNËSVE**  *Diskutim*: Paraqiten pamjet e skicave të trupit me dhe pa skelet dhe drejtohet pyetja si do të dukeshim nëse nuk do të kishim skelet? Pse na duhet skeleti? *Lexim i drejtuar: Punohet teksi i dhënë me gjithë klasën dhe ndalemi në shpjegimin e dallimit të fjalëve:* “funksion”/”strukturë”. Është puna e tij/saj, roli i tij/ saj. P.sh. detyra e një mësuesi/eje është edukimi dhe detyra e prindërve është të kujdeset për fëmijët e tyre; fjala “strukturë” do të thotë diçka që ofron, që tregon formë. P.sh. tregohen pamje të strukturave të shtëpive ose të kabinës së veturave. Gjatë leximit të drejtuar nxënësve u bëhen këto pyetje: Si na ndihmon skeleti që të identifikojmë njerëzit dhe kafshët? Cilat mendoni se janë funksionet e skeletit?  *Hetim:* Ftohen nxënësit të shohin nga afër pamjen e kafkës dhe të trurit. Parashtrohet pyetja: Cili mendoni se është funksioni i kafkës? Po kështu (duke parë figurën) për kafazin e kraharorit ….  *Përfundime*: Diskutohen në dyshe pyetjet e librit, më pas me të gjithë klasën; dilet në përfundime, plotësohet rubrika.  Në të njëjtën linjë vazhdohet me shtyllën kurriore / të palcën kurrizore – rolin e tyre.  *Pyetje-përgjigje:* Zhvillohet veprimtaria vlerësuese për formimin. Pyetet: Cili është emri i kockës që mbron palcën kurrizore? Cili është emri i kockës që mbron trurin? Cili është emri i kockës që mbron zemrën dhe mushkëritë?  Nxënësit do të plotësojnë fjalitë duke përdorur fjalët e dhëna në rubrikën e fundit të fq. 13 të librit.  Pyetet: Çfarë funksioni tjetër të shtyllës kurrizore njohët tani? | | | | | |
| * **Vlerësimi:** Vlerësohen nxënësit për mendime e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | |
| **Detyra:** Fletore pune, fq. 11. | | **Refleksion:** Si kujdesesh për kockat e trupit tënd? | | | |
| **Shënim:** Gjatë këtyre orëve mund të flitet dhe për kujdesin ndaj kockave/skeletit duke treguar mënyrat e duhura të mbajties së trupit, kujdesit ndaj aksidenteve të ndryshme në lojë apo në situata të ndryshme të jetës së përditshme, si dhe të ushqyerin e shëndetshëm. | | | | | |

Ora 5

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 5:** Skeletet | | | **Situata e të nxënit:** Duke parë në trup | | |
| **Rezultatet e të nxënit:**   * Di se skeletet rriten, ndërsa njerëzit rriten * Tregon rolin dhe rëndësinë e skeletit në qëndrueshmëri, ecje dhe mbrojtje të organeve. * Veçon rolin e kafkës, kafazit të kraharorit dhe shtyllës kurrizore në mbrotje të organeve kryesore të trupit. * Vlerëson grafi të kockave të thyera. * Mëson rreth jorruazorëve. | | | | **Fjalë kyçe:** kafkë, tru, kafaz kraharori, zemër, mushëkri, shtylla kurrizore, palca e kurrizore, funksion, strukturë, grafi, thyerje | |
| **Burimet e mjete:** Materiale për të dizenjuar postera; karta të veçanta që tregojnë foto të rruazorëve dhe jorruazorëve (veprimtari plotësuese). | | | | **Lidhja me fushat e tjera:** Gjuhët (Gjuhë Shqipe), Arte, Matematikë, Edukim Fizik | |
| **METODOLOGJIA DHE VEPRIMTARITË E NXËNËSVE**  Shpjegohet se megjithëse kockat janë shumë të forta, ato mund të thyhen. Jepen shembuj. Nxënësit japin shembuj nga përvoja e tyre. Sqarohen nxënësit se ne mund t’i shohim kockat e thyera me anë të grafive, ashtu si në fotot e paraqitura në fq14 të librit. Paraqiten fjalët kyçe “grafi” dhe “thyerje”. Në dyshe nxënësit diskutojnë rreth grafive të paraqitura dhe emërtojnë pjesët e thyera për secilën grafi. Shpjegohet se kur kockat thyhen ato mund të “riparohen” duke u kthyer përsëri në vendin e duhur ose duke e fiksuar kockën me anë të fletëve metalike dhe pastaj duke e vendosur gjymtyrën e thyer në allçi si në figurën e librit. Vënie në allçi do të thotë vendosja e një fashoje të “ngirë” që nuk e lejon kockën e thyer të lëvizë. Shpjegohet se jo të gjitha gjallesat kanë skelete si njerëzit dhe kafshët e tjera; pastaj kërko nga nxënësit të shohin grafinë e një gaforreje. Kërkoju të shohin nga afër për të parë nëse mund të identifikojnë se gaforrja nuk ka shtyllë kurrizore. Kërkoju nxënësve të mendojnë dhe të diskutojnë se çfarë ka gaforrja në vend të skeletit për të mbrojtur dhe për të mbështetur trupin e saj. Një skelet të jashtëm (ose guaskë) në pjesën e jashtme të trupit të saj.Shkruhen në tabelën e fjalëve termat “jorruazorë (invertebrorë)” dhe “rruazorë (vertebrorë)” duke shpjeguar se një jorruazor nuk ka shtyllë kurrizore, ndërsa një rruazor ka shtyllë kurrizore. Ka shumë jorruazorë të ndryshëm; për këtë nxënësit do të lexojnë përshkrimet dhe më pas të shkruajnë emrin e jorruazorit pranë fotos në fq 15 të librit. *Përforcim:* Me gjithë klasën drejtohen pyetje-përgjigje: Cila është fjala që përdorim për të përshkruar kafshët me shtyllë kurrizore? Cila është fjala që përdorim për të përshkruar kafshët pa shtyllë kurrizore? Cili është emri i pajisjes që përdoret për të parë kockat e thyera? Kafsha është jorruazore dhe ka tentakula, çfarë është ajo? Nxënësit do të plotësojnë individualisht rubrikën e fundit. Pas plotësimit kryhet kontrolli individual. | | | | | |
| * **Vlerësimi:** Vlerësohen nxënësit për mendime e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | |
| **Detyra:** **Detyra:** Fletore pune, fq. 12. | | **Refleksion:** Si kujdesesh për kockat e trupit tënd? | | | |
| **Shënim:** Gjatë këtyre orëve mund të flitet dhe për kujdesin ndaj kockave/skeletit duke treguar mënyrat e duhura të mbajties së trupit, kujdesit ndaj aksidenteve të ndryshme në lojë apo në situata të ndryshme të jetës së përditshme, si dhe të ushqyerin e shëndetshëm. | | | | | |

Ora 6

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 6:** Muskujt dhe skeletet | | | **Situata e të nxënit:** Çiftet e muskujve | | |
| **Rezultatet e të nxënit:**   * Zbulojnë se kafshët me skelet kanë muskuj që lidhen me kockat; se muskujt i lëvizin kockat. * Nxënësit shohin grupe muskujsh të kafshëve dhe të njerëzve. * Nxënësit shohin grupe muskujsh të kafshëve dhe të njerëzve. * Krijojnë lidhje ndërmjet veprimeve dhe muskujve që përfshihen në to. * Krijojnë një model (një kyç të lëvizshëm) që i ndihmon të kuptojnë se si muskujt bëjnë të lëvizin kockat në vendin e kyçeve (artikulacioneve). | | | | **Fjalë kyçe:** muskul | |
| **Burime dhe mjete:** karton i fortë; spango; gërshërë; shkopinj me zam. | | | | **Lidhja me fushat e tjera:** Gjuhët (Gjuhë Shqipe), Matematikë, Edukim Fizik | |
| **METODOLOGJIA DHE VEPRIMTARITË E NXËNËSVE**  Ftohen nxënësit të shohin figurat e getopardit në fq. 16 të librit duke i orientuar të shohin se si janë bashkëngjitur muskujt me kockën e kofshës. Drejtohet pyetja:  *Brainstorming:* Çfarë mendoni se bëjnë muskujt? Pse getopardit i nevojiten muskuj të fuqishëm në këmbë?  A mendoni se ne kemi muskuj të fuqishëm në këmbët tona?  *Hetim:* Të përpiqemi të gjejmë disa muskuj. Shpjegohet se si nxënësit mund t’i ndjejnë muskujt në të gjithë trupin. Kryhen veprimet për demonstrim. Demonstrohet si të bëjnë një grusht. Vendoset dora tjetër në muskulin dykrerësh për të treguar se si ta ndjejnë muskulin ndërsa përkulin krahun. Ftohen nxënësit të bëjnë provën e tyre: Çfarë ndodh kur përkul krahun? Orientohen nxënësit të studiojnë figurën me emërtimet e muskujve në fq.17 të librit. Organizohen në dyshe për të gjetur se cilët muskuj përdoren për secilën veprimtari të përmendur.  *Përfundime:* Më pas përfundimet diskutohen së bashku me gjithë klasën. *Diskutim:* Si punojnë muskujt? Kujtoju nxënësve se kockat janë të forta dhe të bardha dhe shpjegoju se ato nuk mund të lëvizin vetë. Kjo është arsyeja pse muskujt lidhen me kockat.  Kur kockat takohen, ato formojnë kyçe (artikulacione), për shembull në bërryl, në shpatull, në ije dhe në gjunjë, dhe se janë muskujt ata që lëvizin kockat në kyçe.  Shpjegohet se kockat janë të forta dhe të bardha dhe se ato nuk mund të lëvizin vetë. Kjo është arsyeja pse muskujt lidhen me kockat. Kur kockat takohen, ato formojnë kyçe (artikulacione), për shembull në bërryl, në shpatull, në ije dhe në gjunjë. Janë muskujt ata që lëvizin kockat në kyçe. Demonstrohet nga nxënësit duke u kërkuar që të ngrihen dhe pastaj të ulen. Shpjegohet se ata janë në gjendje ta bëjnë këtë sepse gjuri është një kyç që lejon këmbën të përkulem dhe muskujt në kërc, pulpë dhe në kofshë përfshihen të gjitha në veprimin e thjeshtë të përkuljes së gjunjëve.  *Veprimtari praktike:* Jepu nxënësve kartonë me pamjet e grupeve të kockave/ muskujve kryesorë në këmbën e gatopardit dhe kërko nga nxënësit t’i presin ato.  Pastaj kërkoju nxënësve të bëjnë vrima ku janë kyçet dhe të futin spango nëpër vrima për të krijuar një kyç të lëvizshëm.  Jepu nxënësve kohë për të eksperimentuar lëvizjet e kyçeve.  Kërkoju atyre të emërtojnë në modelin e tyre kyçet, kockat dhe muskujt (me terma të thjeshtë)  *Lojë:* Në dyshe nxënësit studiojnë veprimtarin “E vërtetë apo e gabuar”. Shkruajnë në fletore pohimet duke vendosur shenjën V ose G në fund të secilit pohim. Më pas dyshet dy e nga dy luajnë lojën ku njëra dyshe thotë pohimin dhe tjetra gjen nëse ky pohim ishte i vërtetë apo i gabuar. Në pohimin e mëtejshëm dyshet ndërrojnë radhën në thënien e pohimit dhe gjetjen e vërtetësisë së saj. | | | | | |
| **Vlerësimi:** Vlerësimi kryhet nëpërmjet vëzhgimit të përfshirjes në hetime dhe diskutime mbi muskujt dhe mënyrën se si punojnë ata. | | | | | |
| * **Detyra:** Punimi i fq. 13 të Fletore Pune | | **Refleksion:** a mund të kujtosh një çift muskujsh të tjerë që punojnë së bashku, të cilët nuk janë përmendur? | | | |
| **Shënim:** Fjalët e gjetura në rubrikën e fundit të mësimit mund të shtohen në tabelën e fjalëve. | | | | | |

Ora 7

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 7:** Si punojnë muskujt së bashku? | | | **Situata e të nxënit:** Çiftet e muskujve | | |
| **Rezultatet e të nxënit:**   * Njeh dhe tregon çfarë janë çiftet e kundërta (antagoniste) të muskujve. * Jep shembuj muskujsh të kundërta (antagoniste.) * Fiton njohuri dhe kuptojnë se si tkurren dhe lëshohen (relaksohen) muskujt kur punojnë në çifte. * Ndan me të tjerët përvojat e njohuritë e përftuara nga vëzhgimet individuale. | | | | **Fjalë kyçe:** muskul, tkurr, lëshoj | |
| **Burime dhe mjete:** gërshërë; shkopinj me zam; materiale për të skicuar një poster (veprimtari shtesë); foto kockash të krahut (veprimtari shtesë). | | | | **Lidhja me fushat e tjera:** Gjuhët (Gjuhë Shqipe), Matematikë, Edukim Fizik | |
| **METODOLOGJIA DHE VEPRIMTARITË E NXËNËSVE**  *Diskutim:* Prezantohet figura e këmbës ku janë të dukshme kockat dhe muskujt e lidhur me to. Lexohen emërtimet e tyre. Drejtohet pyetja: Cilët muskuj përdorim kur qëndrojmë në majë të gishtave? Ftohen nxënësit të japin mendime paraprakisht dhe më pas duke vendosur duart në pulpën e këmbës të provojnë qëndrimin në majë të gishtave. A ju doli parashikimi? Po e njëjta procedurë ndiqet dhe për muskujt e krahut. Me krahun e shtrirë kërkohet që nxënësit të shtrëngojnë fort grushtin dhe më pas të përkulin bërrylin për të ndjerë konkretisht tkurrjen dhe lëshimin e muskujve. Punohen së bashku rubrikat e librit duke u demonstruar lëvizjet dhe diskutuar përfundimet që dalin. Theksohet se për të lëvizur një kyç p.sh. bërryli, muskujt duhet të punojnë në çift. Kur njëri muskul tkurret (bëhet më i shkurtër) dhe  e tërheq kockën, ndërsa tjetri lëshohet (shtrihet dhe zgjatet më shumë).  *Hetim:* Gjej trekrerëshin tënd. Kërkoju nxënësve të ndjekin udhëzimet në tekst për të ndjerë trekrerëshin kur krahu i tyre është i drejtuar. Shpjego se si ndryshojnë muskujt kur ne e përkulim krahun në bërryl. Kërkoju nxënësve të shohin pamjen që tregon dykrerëshin dhe trekrerëshin.  Pyet nxënësit: A vini re ndonjë ndryshim në formën e muskujve kur krahu përkulet në bërryl? Dykrerëshi është më i shkurtër dhe më i ngjeshur / trekrerëshi është më i gjatë dhe më i hollë. Shpjego se kjo është për shkak se dykrerëshi tani është tkurrur dhe trekrerëshi është lëshuar, dhe se dykrerëshi tërheq kockën në pozicionin e përkulur.  *Hetim:* Çfarë ndodh me dykrerëshin, kur ti përkul krahun? Kërkoju nxënësve të ndjekin udhëzimet në tekst për të ndjerë se çfarë ndodh me dykrerëshin kur ata përkulin krahun e tyre. Pyet nxënësit se çfarë po ndodh me dykrerëshin kur krahu i tyre përkulet.  *Veprimtari praktike*: Si punojnë çiftet e muskujve. Në fq 15 të fletores së punës nxënësit do të bëjnë provën e llastikut që tërheq një lodër. A mund ta shtyjmë lodrën me një llastik?  Përfundime: Pas provës diletnë përfundim se llastiku shtrihet për të tërhequr ndërsa muskuli tkurret për të tërhequr.  *Jepet pohimi*: Muskujt duhet të punojnë në çifte. Një muskul tërheq një kockë në një drejtim dhe tjetri e tërheq mbrapsht në drejtimin e kundërt. Për ta vërtetuar pohimin, bazuar në demonstrimin që jepet në fletoren e punës, do të ndërtohet modeli i dy muskujve që punojnë së bashku. Drejtohen pyetje: Cili llastik (muskul) tërhiqet (tkurret) për ta lëvizur krahun lart? Cili llastik (muskul) tërhiqet (tkurret) për ta lëvizur krahun poshtë? Cilin çift muskujsh paraqesin këto dy llastiqe? Pas demonstrimeve dhe diskutimeve nxënësit plotësojnë përgjigjet e pyetjeve në fletoren e punës. *Përforcim:* Rubrika e fundit punohet në dyshe dhe pastaj me gjithë klasën duke ndihmuar nxënësit në gjetjen e fjalëve që mungojnë. | | | | | |
| **Vlerësimi:** Vlerësimi kryhet nëpërmjet vëzhgimit të përfshirjes në hetime dhe diskutime mbi muskujt dhe mënyrën se si punojnë ata. | | | | | |
| * **Detyra:** Punimi i fq. 14 të Fletore Pune | | **Refleksion:** a mund të kujtosh një çift muskujsh të tjerë që punojnë së bashku, të cilët nuk janë përmendur? | | | |
| **Shënim:** Fjalët e gjetura në rubrikën e fundit të mësimit mund të shtohen në tabelën e fjalëve. | | | | | |

Ora 8

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 8:** Barnat | | | **Situata e të nxënit:** Ne dhe barnat. | | |
| **Rezultatet e të nxënit:**   * Shpjegon rolin e drogave si barna. * Bëhet i/e vetëdijshëm/me për përdorimin e barnave në përmirësimin e gjendjes shëndetësore, kur je i/e sëmurë. * Bëhet i/e vetëdijshëm/me që të gjitha sëmundjet kërkojnë përdorimin e barnave. * Vlerëson përdorimin korrekt të barnave, duke iu referuar etiketave të tyre. * Ndan me të tjerët përvojat dhe njohuritë e përftuara nga vëzhgimet individuale. * Njeh se problemet shëndetësore mund të jenë afatgjata ose afatshkurtra | | | | **Fjalë kyçe:** kurë, bar, shenjë (simptomë), antibiotik, alergji, ethet e kashtës, baktere. | |
| **Burime dhe mjete:** etiketa barnash, p.sh. bar për kollë, antihistaminë, bar për ftohje, antibiotik (bëj fotokopje të etiketave); materiale krijuese për të dizenjuar një fletëpalosje të dhënash (veprimtari plotësuese). | | | | **Lidhja me fushat e tjera:** Gjuhët  (Gjuhë Shqipe) | |
| **METODOLOGJIA DHE VEPRIMTARITË E NXËNËSVE**  *Intervista jonë*: Ftohen nxënësit të zhvillojnë një intervistë me shokun apo shoqen e tyre. Për orientim lexohen pyetjet e dhëna gati në dërrasë: A ke qenë ndonjëherë i sëmurë? Cili është emri i sëmundjes? Si u ndjeve? Cilat ishin simptomat e tua? A ndjeje të nxehtë? A ndiheshe i/e lodhur? A ke pasur kollë? Kush u kujdes për ty? A duhej të qëndroje në shtrat? A ke marrë ndonjë bar (mjekim)? Sa kohë zgjati derisa u bëre mirë përsëri?  Përpara se të zhvillohet intervista sqarohet kuptimi i fjalëve bar dhe simptomë. Gjatë intervistës, nxënësit do ti shkruajnë në fletore përgjigjet e shokëve.  Pas intervistës disa nxënës tregojnë përgjigjet e marra. Në dërrasë ndërtohet një tabelë e cila plotësohet me emra sëmundjesh dhe emra barnash të dala nga intervistat.  *Ndërtim njohurish:* Nisur nga tabela e plotësuar vihen re sëmundjet e përmendura më shpesh dhe simptomat e tyre. Diskutohet se çfarë ndodh kur kemi temperaturë, ose kollë, apo alergji të ndryshme. Flitet për rastet e dhimbjeve të fytit të cilat mund të jenë shkaktuar nga bakteret. U tregohet nxënësve një pamje bakteresh foto ose internetit. Shpjegohet se bakteret janë shumë të vogla dhe se ne nuk jemi në gjendje t’i shohim ato. Shumica e tyre nuk shkaktojnë dëm dhe se mund të jenë edhe të dobishme; por disa baktere mund të na bëjnë të ndihemi shumë të sëmurë Më pas diskutohet rreth barnave më shumë të përmendura dhe mënyrës së marrjes së tyre dhe arsyeve se pse i kanë marrë. Shpjegohet se çfarë është një bar. Sqarohen nxënësit se barnat duhen marrë në mënyrë të sigurt. Orientohen nxënësit në studimin e të dhënave në etiketën e barit Antihistaminë: Doza; Udhëzimi i marrjes; Ndikimet.  *Veprimtari praktike:* Në dyshe nxënësit do të punojnë me etiketat e barnave që kanë sjellë me vete. Duke përdorur ngjyrat do të nënvizojnë me të kuqe llojin e barit, me blu për çfarë sëmundje përdoret, me të gjelbër sasia e barit që duhet marrë, me kafe sa shpesh merret, me të zezë udhëzimet për barin. Pasi nxënësit kanë punuar me 2-3 etiketa zgjedhin njërën për ta shkruar në mënyrë të organizuar në rubrikën e librit. Disa prej nxënësve lexojnë plotësimet e tyre.  *Përforcim:* Nxënësit do të plotësojnë individualisht fjalitë me fjalët që mungojnë.  Shpjegohet se çfarë është kjo sëmundje. Cilat janë karakteristikat e saj. Gjithashtu do të plotësojnë fq. 16 ne fletoren e punës. Pas plotësimit lexohen fjalitë nga nxënës të ndryshëm të klasës.  Veprimtari plotësuese:  Kërkoju nxënësve të hartojnë një fletëpalosje me të dhëna rreth përdorimit të barnave në mënyrë të sigurt. 2 Shpërndaj etiketa barnash dhe kërko nga nxënësit të krijojnë një tabelë në fletoren e hetimit me titujt: “Bari”; “Çfarë bën”; “Sa duhet”; “Sa shpesh”. Nxënësit përdorin të dhënat që kanë etiketat për të plotësuar tabelën. | | | | | |
| **Vlerësimi:** Vlerësohen nxënësit për mendime e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | |
| **Detyra:** Punimi i fq. 17 të Fletores së Punës | | * **Refleksion:** Si u ndjeve gjatë diskutimeve që u zhvilluan * në klasë? | | | |
| **Shënim:** Për zhvillimin e këtyre temave mund të jetë i ftuar një mjek i cili tu flasë nxënësve për sëmundjet dhe rëndësinë e përdorimit të kujdesshëm e në mënyrë të sigurt të barnave. | | | | | |

Ora 9

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | **Data** | |
| **Tema mësimore 9:** Barnat | | | **Situata e të nxënit:** Ne dhe barnat. | | |
| **Rezultatet e të nxënit:**   * Shpjegon rolin e drogave si ilaçe. * Njeh dy gjendje kronike që kërkojnë barna afatgjata, astma dhe diabeti. * Vlerëson se astma dhe diabeti janë dy nga problemet shëndetësore më të zakonshme afatgjata. * Përpilon një fletëpalosje për promovimin e shëndetit lidhur me njërën nga këto gjendje kronike. * Ndan me të tjerët përvojat dhe njohuritë e përftuara nga vëzhgimet individuale. | | | | | **Fjalë kyçe:** kurë, bar, simptomë, astma, diabet. |
| **Burime dhe mjete:** fletëpalosje me të dhëna rreth astmës dhe diabetit; pompë për astmën; matës për mbindjeshmërinë e njeriut, p.sh. ndaj pluhurave etj. (nëse është e mundur); komplet testimi për glukozën në gjak; materiale krijuese për poster ose fletëpalosje; materiale kërkimore për probleme të tjera të shëndetit afatgjatë (veprimtari plotësuese). | | | | | **Lidhja me fushat e tjera:** Gjuhët  (Gjuhë Shqipe) |
| **METODOLOGJIA DHE VEPRIMTARITË E NXËNËSVE**  *Bisedë:* Shohim figurën në fq.22 të librit. Çfarë paraqitet atje? Njëra nga vajzat vuan nga astma. Cila mendoni se është?  *Ndërtim i njohurive*: Duke i bërë të mendojnë rreth kësaj pyetje nxënësit të do kuptojnë se shpesh njerëzit me probleme shëndetësore afatgjata nuk duken të sëmurë dhe, nëse gjendja e tyre menaxhohet siç duhet, ato mund të kalojnë një jetë normale të shëndetshme me disa kufizime të lidhura me gjendjen e tyre.  Jepen të dhëna lidhur me sëmundjen e astmës. Tregohet pompa, e cila e ndihmon personin duke spërkatur gojën në mënyrë që të veprojë shpejt. Demonstrohet përdorimi i pompës. Sqarohen nxënësit që është e rëndësishme në rastet kur dikush me astmë është në krizë duhet ruajtur qetësia dhe të ndihmohet për të marrë barin nëpërmjet pompës.  Po kështu nxënësit njihen me diabetin dhe të qenin diabetik.  *Demonstrim 1:* Demonstrohet aparati i matjes së glukozës në gjak.  *Demonstrim 2:* Shpjego se si punojnë aparatet në ndihmë të të sëmurëve astmatikë. Tregoju nxënësve një pompë tip (astmatike) që përdoret nga astmatikët dhe trego se si funksionon.  Ti mund ta demonstrosh çfarë duhet bërë, nëse një nxënës ka sulm astmatik, megjithëse kjo duhet bërë me ndjeshmëri. Çështja kyçe është t’u tregosh nxënësve se si ta mbajnë personin të qetë dhe të sigurojnë përdorimin e pajisjes së tyre (pompës). Nëse ke një nxënës astmatik, ai/ajo mund të jetë shumë i/e gatshëm/e të të ndihmojnë në demonstrimin e rolit.  Vlerësimi i formimit:plotësimi i fjalëkryqit për të parë se sa të kujtohet rreth barnave.  *Plotësim i fjalëkryqit:* Nxënësit në dyshe do të gjejnë fjalët e duhura për të plotësuar fjalëkryqin. Pai lexojnë udhëzimet do të gjejnë dhe nënvizojnë fjalën në tekst. Me fjalët e gjetura plotësohet i gjithë fjalëkryqi. Fjalëkryqi i plotësuar do të diskutohet me të gjithë klasën. | | | | | |
| **Vlerësimi:** Vlerësohen nxënësit për mendime e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | |
| **Detyra:** Punimi i fq. 18 të Fletores së Punës | | * **Refleksion:** Si u ndjeve gjatë diskutimeve që u zhvilluan * në klasë? | | | |
| **Shënim:** Për zhvillimin e këtyre temave mund të jetë i ftuar një mjek i cili tu flasë nxënësve për sëmundjet dhe rëndësinë e përdorimit të kujdesshëm e në mënyrë të sigurt të barnave. | | | | | |

Ora 10

|  |  |  |  |  |
| --- | --- | --- | --- | --- |
| **Fusha:** Shkencë | **Lënda:** Dituri Natyre | **Klasa 4** | | **Data** |
| **Tema mësimore:** Çfarë kemi mësuar rreth skeletit dhe muskujve. | | **Situata e të nxënit:** Çfarë di. | | |
| **Rezultatet e të nxënit:**   * Krahason skeletin e trupit të njeriut me atë të kafshëve të tjera. * Emërton kockat kryesore në trupin e njeriut. * Përshkruan se si kockat e skeletit rriten, mbështesin dhe mbrojnë trupin. * Formulon pyetje dhe heton përgjigjet për rritjen dhe skeletin. * Tregon se kafshët me skelet kanë muskuj që lidhen me kockat. * Tregon se një muskul duhet të tkurret që të shkaktojë lëvizjen e kockës. * Tregon se muskujt punojnë në çifte, ata tkurren dhe lëshohen duke krijuar lëvizje. * Shpjegon rolin e drogave si barna. | | | **Fjalë kyçe:**  skelet, kockë, kafkë, shtyllë kurrizore, kafazi i kraharorit, muskul, lëviz, bar | |
| **Burime dhe mjete:** enciklopedi, figura të ndryshme | | | **Lidhja me fushat e tjera:** Gjuhët  (Gjuhë Shqipe) | |
| **METODOLOGJIA DHE VEPRIMTARITË E NXËNËSVE**  *Paraqitje:* Organizohen nxënësit në grupe me nga 4 vetë. Secili pjesëtar i grupit do të paraqesë fletëpalosjen shëndetësore që ka dizenjuar në shtëpi. Pas paraqitjeve brenda grupit, zgjidhet njëra si përfaqësuese e atij grupit për t’u paraqitur para klasës.  *Bisedë*: Njihen nxënësit se së bashku në këtë orë do të rikujtojnë dhe përforcojnë çfarë kanë mësuar deri tani dhe se si ndihen në lidhje me njohuritë e tyre.  Orientohen nxënësit në plotësimin e rubrikave me emrat e pjesëve të skeletit të këmbëve si dhe për pyetjen: Pse bretkosat i kanë të zhvilluara këmbët e pasme? Diskutohen përgjigjet me të gjithë klasën. Nxënësit do të thonë emrat e kockave të tjera të skeletit të njeriut. A ka dallim ndërmjet skeleteve të llojeve të ndryshme të kafshëve? Nxiten nxënësit të japin mendime dhe shembuj, p.sh. kafshët që kërcejnë si bretkosa, kanguri, kanë këmbët e pasme të gjata; shpendët, kanë krahë në vend të këmbëve të përparme; qafa e një gjirafë është shumë e gjatë për të arritur gjethet në pemë, etj.  Gjatë bisedës nxënësit nxiten të dalin në përfundime se struktura e skeleteve mund të ndryshojë midis llojeve të ndryshme të kafshëve. Skeleti i çdo lloji (specieje) është i mirëpërshtatur me mënyrën e lëvizjes së tij. gjatë punimit të rubrikave në libër nxënësit orientohen në ngjyrosjen e rrathëve duke përdorur tre ngjyra. Përdorimi i ngjyrave do të jetë për të bërë nxënësi vetëvlerësimin e tij në lidhje me rubrikat. Kështu ngjyra e kuqe (nuk jam i sigurt) ngjyra portokalli (pjesërisht i sigurt) ngjyra e gjelbër (plotësisht i sigurt). Në të njëjtën mënyrë vazhdohet me punimin e rubrikave të tjera të librit. Në fund rubrikat diskutohen me gjithë klasën. *Fjalëkryq:* Ftohen nxënësit të punojnë në dyshe plotësimin e të dhënave mbi fjalët e plotësuara te fjalëkryqi, fletore e punës, fq. 19. Në fund diskutohet me të gjithë formulimi i të dhënave. | | | | |
| **Vlerësimi:** Vlerësimi që i bëjnë vetes nxënësit me anë të ngjyrosjes së rrathëve në të treja rubrikat së bashku me përfshirjen dhe mendimet e dhëna do të jenë pjesë e njohjes së gjendjes për të mbështetur punën e mëtejshme ne ta. | | | | |
| **Detyra:** Punim i fq. 19 fletore pune. | | **Refleksion:** trego nëpërmjet vizatimit të një fytyre (të qeshur/ të mërzitur/ serioze) si u ndjeve sot. | | |
| **Shënim:** Në varësi të kohës komentimi i fjalive që tregonin të dhënat për fjalëkryq mund të zhvillohet në formë loje. Ndahet klasa në dy grupe dhe me radhë një përfaqësues i njërit grup lexon të dhënën dhe përfaqësues i grupit tjetër gjen fjalën, më pas ndërrohen rolet. Kështu për të gjitha fjalët e fjalëkryqit. | | | | |