**Tematika 4**

**Habitatet**

Ora 1

|  |  |  |  |  |  |  |
| --- | --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | | **Klasa 4** | | **Data** |
| **Tematika:** Habitatet  **Tema mësimore 1:** Hetimi i habitateve | | | **Situata e të nxënit:** Bimët dhe kafshët. Gjallesat dhe habitatet.  Pse kafshët dhe bimët jetojnë në këto habitate? | | | |
| **Rezultatet e të nxënit:**   * Diskuton dhe kupton termin habitat. * Zbulon se kafshë dhe bimë të ndryshme jetojnë në habitate  të ndryshme. / Kërkon për bimë dhe kafshë që jetojnë në habitate të ndryshme. * Diskuton për tipare me të cilat ato përshtaten me mjedisin ku jetojnë. * Vlerëson burimet e ndryshme që mbështetin kërkimin në habitate lokale. | | | | | **Fjalë kyçe:**  Gjallesë, bimë, kafshë, pajisje, fatkeqësi natyrore, tabelë fjalësh, mjedis, fushë /livadh, habitat (vendbanim), pellg, thithëse kandrrash, zonë lokale (zonë ku jetojnë)  grafik me shtylla, përsërit matje, tabelë, test | |
| **Burimet e mjete:** revista shkencore, enciklopedi, foto / thithëse kandrash, rreth, katror, rrjeta | | | | | **Lidhja me fushat e tjera:** Gjuhët (Gjuhë Shqipe), Arte, Edukim Fizik | |
| **METODOLOGJIA DHE VEPRIMTARITË E NXËNËSVE**  *Parashikim me terma paraprakë*:  Jepen në dërrasë këto fjalë: ndotje, kafshë, bimë, mjedis, fatkeqësi natyrore. Ftohen nxënësit që për 5 minuta të ndërtojnë një paragraf ku të përdoren këto fjalë.  Më pas me dëshirë nxënësit lexojnë paragrafët.  *Diskutim:* Ftohen nxënësit të shohin figurat e librit në fq.64 dhe fq.65 dhe të diskutojnë rreth tyre. Drejtohet pyetja: Çfarë mendoni se do të thotë fjala habitat? A mendoni se gjarpri mund të jetojë në mjedise polare? Pse jo? A mund të jetoni në xhungël? Pse jo?  Çfarë habitatesh mund të shihni në figurë? A mund ta përshkruani habitatin? Çfarë lloj bimësh mund të shihni?  Cilën kafshë mund të shihni? Çfarë kafshësh të tjera mendoni se jetojnë në këtë vendbanim?  Tabela e fjalëve: Nisur nga fjalët kyçe dhe fjalët që përdoren gjatë diskutimit krijohet një “Tabelë fjalësh” për klasën lidhur me tematikën, në mënyrë që nxënësit t’i shohin shpesh fjalët dhe të njihen me to. Kudo që të jetë e mundur përdoren dhe foto pranë fjalëve.  Reflektim: Pse kafshët dhe bimët jetojnë në këto habitate?  *Diskutim:* Demonstrohet para nxënësve “Thithësja e kandrave” Drejtohen pyetjet: A e dini se si quhet kjo? Si mendoni përse mund të shërbejë? Pse ka dy pipa? Pse mendon që ka një rrjetë në fundin e njërit pip brenda thithëses së kandrrave? Cili nga të dy pipat shërben për të kapur gjallesën? Pse e more atë pip? Çfarë do të bëjmë me gjallesën kur ta kemi kapur? Çfarë duhet të bëjmë me gjallesën pasi ta kemi përcaktuar atë?  Ftohen nxënësit të shohin në figurat e librit për të parë se si përdoret. Jepen mendime rreth termit “gjallesë”.  Paraqitet një rreth dhe një katror. Shpjegohet arësyeja dhe mënyra e përdorimit.  *Drejtohen pyetjet*: Si mendoni, pse përdorim katrorët/ rrathët për të hetuar një habitat? Sa mostra mendoni se duhet të marrim nga habitati me anë të katrorit (rrethit)?  Shpjegohet se kur hetojmë një habitat, është e pamundur të numërohet çdo gjallesë dhe bimë, kështu që ne përdorim katrorët ose rrathët si sipërfaqe provë. Kur shkencëtarët hetojnë një habitat, ata marrin të dhëna nga disa sipërfaqe brenda tij, për të pasur një pamje përfaqësuese të të gjithë habitatit  Paraqiten rrejta të ndryshme. Drejtohen pyetjet: Ku mund t’i përdorim rrjetat? Çfarë lloje gjallesash mendon se mund të kapim me një rrjetë?  *Përmbledhje*: Tregohet se si përdoren këto mjete dhe sigurohemi që nxënësit të praktikohen në përdorimin e tyre para se të dalin në natyrë për të kryer matje.  Duke përdorur mjete me të cilat u njohën më lart, sipas grupeve do të zhvillojnë hetim në natyrë në mjediset ku jetojnë. Çdo grup ndan detyrat: përdoruesit e mjeteve me të cilët do të bëhen matjet, hedhësit e të dhënave.  Organizohet klasa për të kryer Veprimtarinë në klasë, Fletore pune, fq. 50  *Përfundime*: Pas mbledhjes së të dhënave ato përpunohen në klasë, bëhet përmbledhja e të dhënave të të gjithë klasës në dërrasë mësuesja dhe nxënësit plotësojnë në fletore. | | | | | | |
| **Vlerësimi:** vetëvlerësimi që bëjnë nxënësit mbi njohjet paraprake në lidhje me lëndën. Vlerësohen për bashkëpunimin në grup dhe mendimet e dhëna gjatë hetimit | | | | | | |
| **Detyra:** | | **Refleksion:** Si u ndjetë gjatë kryerjes së hetimit? | | | | |
| * **Shënim:** “Tabela e fjalëve” do të qëndrojë gjatë gjithë tematikës.   Para se nxënësit të dalin në mjedis të hapur për të kryer hetimin mund të zhvillohet me grupe në klasë veprimtaria e fq. 50 fletores së punës.   * Për arsye të kohës që merr hetimi në natyrë, kjo orë mund të bashkohen edhe me një orë nga kurrikula me zgjedhje ose edukim fizik. | | | | | | |

Ora 2

|  |  |  |  |  |
| --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | **Data** |
| **Tema mësimore 2:** Hetimi i habitateve | | | **Situata e të nxënit:**  Gjallesat dhe habitatet | |
| **Rezultatet e të nxënit:**   * Planifikon dhe zhvillon një hetim për gjallesat e vogla që jetojnë në terrenin e shkollës ose në një vend tjetër të përshtatshëm të zonës përreth . * Kryen kërkime për bimë dhe kafshë që jetojnë në habitate të ndryshme. * Diskuton për tipare me të cilat ato përshtaten me mjedisin ku jetojnë. * Vlerëson burimet e ndryshme që mbështetin kërkimin në habitate lokale. * Demonstron kuriozitet në eksplorimin e mjedisit natyror dhe të mjedisit të ndërtuar nga njeriu. | | | **Fjalë kyçe:**  gjallesë, mjedis, fushë /livadh, gur, habitat (vendbanim), bimë, pellg, thithëse kandrrash, zonë lokale (zonë ku jetojnë) | |
| **Burimet e mjete:** Thithëse kandrrash; katrorë / rrathë; qasje në habitate të përshtatshme; foto identifikuese gjallesash të vogla që nxënësit kanë mundësi t’i gjejnë; mbështetëse kartoni dhe letër për mbledhjen e rezultateve; hartë ajrore (ose të nxjerra nga interneti) të terreneve të shkollës (ose të zonave të tjera lokale që mendon të hetohen);  thithëse kandrash, rreth, katror, rrjeta. | | | **Lidhja me fushat e tjera:** Gjuhët (Gjuhë Shqipe), Arte, Edukim Fizik | |
| **METODOLOGJIA DHE VEPRIMTARITË E NXËNËSVE**  *Hetim*: Çfarë lloj gjallesash jetojnë në habitatet e zonës ku jeton? Sqarohen nxënësit se duhet të bëjnë planin e hetimit të tyre dhe pastaj do të shkojnë jashtë për ta vënë në zbatim. Në çdo grup nxënësit vendosin një titull për hetimin që do të kryejnë. Duke pasur parasysh vendin dhe llojet e matjeve që do të kryejnë përcaktojnë listën e pajisjeve që u nevojiten: hartë, thierë dore,thithëse kandrrash, katror ose rreth, foto për përcaktim gjallesash të vogla. U prezantohen nxënësve foto të llojeve të gjallesave që mund të shohin në vendet ku do të kryhen matjet. (mund të përdoren dhe fotot e librit).  Pastaj plotësohet në fletoren e hetimit: Titulli i hetimit; pajisjet; vendet; parashikimi se çfarë do të gjejnë; Udhëzohen të mos i prekin gjallesat me dore. Më pas nxënësit në grupe fillojnë hetimin në zona të caktuara. Gjatë hetimit vizitohen dhe mbështeten në punën hetimore të gjitha grupet. Nxiten nxënësit të shohin nën gurë, në çarjenë tokë dhe nën gjethe dhe të përpiqen të gjejnë gjallesa. Trego shenja për mundësinë e pranisë së gjallesave atje, duke përfshirë rrjeta merimangash, vezë etj. Të dhënat nxënësit do t’i hedhin në tabelë në fletore.   |  |  |  |  | | --- | --- | --- | --- | | Vendi | Pajisja e përdorur | Gjallesa | Numri i gjallesave | |  |  |  |  | |  |  | |  |  |   *Përfundime*: Pas mbledhjes së të dhënave ato përpunohen në klasë, bëhet përmbledhja e të dhënave të të gjithë klasës në dërrasë mësuesja dhe nxënësit plotësojnë në fletore. | | | | |
| * **Vlerësimi:** Vlerësohen nxënësit për bashkëpunimet në grup dhe mendimet e dhëna gjatë hetimit. | | | | |
| **Detyra:** Punimi i fq. 51 të fletores së punës | | **Refleksion:** Si u ndjetë gjatë kryerjes së hetimit? | | |
| **Shënim:** | | | | |

Ora 3

|  |  |  |  |  |
| --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | **Data** |
| **Tema mësimore 3:** Hetimi i habitateve. | | | **Situata e të nxënit:**  Gjallesat dhe habitatet | |
| **Rezultatet e të nxënit:**   * Njeh mënyra të ndryshme të paraqitjes së të dhënave që ka mbledhur gjatë hetimit. * Mëson t’i paraqesë të dhënat në grafikë me shtylla dhe si t’i krahasojnë gjetjet e tyre me gjetjet e tërë klasës. * Shqyrton rezultatet për të identifikuar prirjet. * Kupton se kafshët duhet të përshtaten në mënyrë që të mbijetojnë. | | | **Fjalë kyçe:**  habitat, të dhëna, përshtatje, mjedis  vizore dhe lapsa me ngjyrë për hartimin e grafikëve me shtyllë. | |
| **Burimet e mjete:** Vizore dhe lapsa me ngjyra për hartimin e grafikëve me shtylla, foto kafshësh | | | **Lidhja me fushat e tjera:** Gjuhët (Gjuhë Shqipe), Matematikë, Art | |
| **METODOLOGJIA DHE VEPRIMTARITË E NXËNËSVE**  *Brainstorming:* Bazuar në hetimin e zhvilluar nxënësit sipas grupeve rishohin hapat që ndoqën gjatë tij dhe përfundimet e hedhura në tabelë.  Si mund të paraqiten të dhënat e mbledhura nga hetimi? Sugjerohet përdorimi i grafikut me shtylla, të cilin nxënësit më pas mund ta interpretojnë.  *Lexim i drejtuar*: Lexohen të dhënat që jepet në libër fq.70 dhe diskutohet me nxënësit përdorimi i fjalëve “të dhëna” duke i përcaktuar ato si fakte dhe shifra të cilat përdoren për të zbuluar diçka, si dhe të fjalës “ interpreto” me kuptimin për të shpjeguar se çfarë do të thotë diçka. Studiohet ndërtimi i grafikut dhe interpretimi i tij me të dhënat e hedhura. Drejtohet pyetja: Çfarë keni mësuar për paraqitjen dhe interpretimin e të dhënave? Grafikët me shtylla janë një mënyrë e mirë për paraqitjen e të dhënave, sepse ato e bëjnë më të lehtë leximin e rezultateve; kur ne interpretojmë të dhënat, ne mund të nxjerrim përfundime, për shembull, mund të shohim se ku parapëlqejnë të jetojnë gjallesat. Drejtohen pyetje me gojë për të dhënat e secilit rast dhe interpretimi i tyre duke i krahasuar me sasinë e gjallesave që jetojnë në habitat.  Punohet plotësimi i paragrafëve së bashku me klasën duke i orientuar nxënësit të shohin të dhënat e paraqitura në grafik. Më pas ftohen nxënësit në grupe të ndërtojnë grafikun me shtylla dhe të shkruajnë paragrafë përmbledhës të krahasimit duke u bazuar në skemën e paragrafëve të dhënë në fq.71 të librit. Theksohet fakti se gjatë interpretimit të të dhënave në paragrafë krahasohen të tre vendet, ose krahasohen sasia e gjallesave për secilin vend. *Përfundime*: përfaqësues të grupit paraqesin përfundimet dhe interpretimet e hetimit të grupit. | | | | |
| **Vlerësimi:** Vlerësimi kryhet nëpërmjet vëzhgimit të përfshirjes në hetime dhe në diskutime. Vlerësohen nxënësit në gjetjet e rubrikave të punuara në mënyrë të pavarur dhe diskutimet në dyshe. | | | | |
| * **Detyra:** Punimi i fq. 52 të fletores së punës | | **Refleksion:** | | |
| **Shënim:** | | | | |

Ora 4

|  |  |  |  |  |
| --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | **Data** |
| **Tema mësimore 4:** Hetimi i habitateve. (fq.72-73)  . | | | **Situata e të nxënit:**  Gjallesat dhe habitatet | |
| **Rezultatet e të nxënit:**   * Kryen kërkime për bimë dhe kafshë që jetojnë në habitate të ftohta. * Diskuton si i përshtaten kafshët mjedisit të tyre për të mbijetuar. * Kupton se kafshët duhet të përshtaten në mënyrë që të mbijetojnë. * Vlerëson burimet e ndryshme që mbështetin kërkimin në habitate të ftohta. | | | **Fjalë kyçe:**  habitat, të dhëna, përshtatje, mjedis | |
| **Burimet e mjete:** Vizore dhe lapsa me ngjyra për hartimin e grafikëve me shtylla, foto kafshësh që jetojnë në rajone polare | | | **Lidhja me fushat e tjera:** Gjuhët (Gjuhë Shqipe), Matematikë, Art | |
| **METODOLOGJIA DHE VEPRIMTARITË E NXËNËSVE**  *Imagjinatë e drejtuar:* Ftohen nxënësit të dëgjojnë dhe imagjinojnë për situatën: Është një ditë e ftohtë. Bie shi dhe borë, ndërkohë ti je jashtë duke u kthyer për në shtëpi. Çfarë rrobash ke veshur? Pse?  *Diskutim*: Kafshët nuk veshin rroba, por si mbijetojnë në vende shumë të ftohta? Kafshët nuk kanë aftësi t’i zgjedhin rrobat e tyre për t’iu përshtatur vendit ku jetojnë, por në vend të saj ato janë përshtatur për të jetuar në habitatin e tyre. Kështu ndodh dhe me Ariun Polar që jeton në Arktik (demonstrohet në hartë vendndodhja) Shpjegohet se fjala “përshtatet” do të thotë të zhvillohen karakteristika që e ndihmojnë kafshën të mbijetojë në habitatin e saj, për shembull një gëzof i trashë për t’u mbajtur ngrohtë. Kur një kafshë ka këto karakteristika, ajo është përshtatur për të jetuar në atë vendbanim. Të gjitha tiparet së bashku quhen përshtatje. Nxënësit vëzhgojnë figurën e fq.72 dhe mbështetur në të si dhe në përshkrimet e fjalive plotësojnë rubrikën e librit duke vendosur numra. Më pas i krahasojnë me njëri-tjetrin.  Orientohen nxënësit të shohin një hartë të Antarktidës dhe drejtohet pyetja: Ku jetojnë pinguinët? Cili ështëushqimi i parapëlqyer i pinguinëve? Peshku i vogël. Kjo do t’u japë atyre një të dhënë për mënyrën se si pinguini është përshtatur për të jetuar në habitatin e tij. Ftohen nxënësit të shohin me vëmendje figurën e fq.73 të librit me pinguinët polarë. Nxiten nxënësit të japin mendime rreth përshtatjes së pinguinëve në rajonet Polare: A mund të më tregoni një përshtatje të pinguinit për të jetuar në rajonin e ftohtë polar? Si mendoni se kjo përshtatje i ndihmon pinguinët të jetojnë atje? Nxënësit plotësojnë tabelën e dhënë në libër dhe më pas e diskutojnë në dyshe atë.  *Punim i posterit*:  Jepu nxënësve foto gjallesash të ndryshme që jetojnë në rajone polare dhe kërkoju të zgjedhin njërën prej tyre për të krijuar një poster rreth gjallesës dhe përshtatjeve të saj.  Ftohen nxënësit të bëjnë krahasime dhe të tregojnë me gojë për përshtatjet ndaj të ftohtit që kanë arinjtë dhe pinguinët. Në dyshe nxënësit do të punojnë një poster ku të paraqesin përshtatjen e gjallesave të ndryshme në vende të ftohta. | | | | |
| **Vlerësimi:** Vlerësimi kryhet nëpërmjet vëzhgimit të përfshirjes në hetime dhe në diskutime. Vlerësohen nxënësit në gjetjet e rubrikave të punuara në mënyrë të pavarur dhe diskutimet në dyshe. | | | | |
| * **Detyra:** Punimi i fq. 53 të fletores së punës | | **Refleksion:** | | |
| **Shënim:** Në varësi të kohës posteri mund të përfundohet në shtëpi ose orën në vazhdim. | | | | |

Ora 5

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 5:** Hetimi i habitateve. | | | **Situata e të nxënit:**  Gjallesat dhe habitatet | | |
| **Rezultatet e të nxënit:**   * Kryen kërkime për bimë dhe kafshë që jetojnë në habitate të shkretëtirës. * Diskuton si i përshtaten kafshët mjedisit të tyre për të mbijetuar. * Kupton se kafshët duhet të përshtaten në mënyrë që të mbijetojnë * Vlerëson burimet e ndryshme që mbështetin kërkimin në habitate të shkretëtirës. | | | | **Fjalë kyçe:**  habitat, të dhëna, përshtatje, mjedis | |
| **Burime dhe mjete:** foto gjallesash të ndryshme banore të habitateve të shkretëtirës, filmime (nga interneti) kafshësh të ndryshme | | | | **Lidhja me fushat e tjera:** Gjuhët (Gjuhë Shqipe), | |
| **METODOLOGJIA DHE VEPRIMTARITË E NXËNËSVE**  Nxënësit me dëshirë paraqesin kafshën që kanë vizatuar dhe e përshkruajnë atë duke pasur parasysh me mjedisin ku jeton.  *Imagjinatë e drejtuar:* Ftohen nxënësit të dëgjojnë dhe imagjinojnë për situatën: Është ditë e nxehtë vere. Je jashtë dhe po kërkon një vend ku të qëndrosh freskët. Cili mund të jetë ai vend? Çfarë rrobash zgjedh të veshësh? Pse?  *Diskutim*: Ne do të shohim se si i janë përshtatur kafshët jetës në shkretëtira shumë të nxehta.  U tregohet në hartë shkretëtira e Saharasë. Nxënësit vëzhgojnë figurën e fq.74 dhe në dyshe lexojnë të dhënat mbi dhelprën e shkretëtirës. Diskutohen me të gjithë klasën të dhënat dhe faktet që tregojnë përshtatjen e dhelprës me temperaturat e shkretëtirës.  Nxënësit vëzhgojnë figurën e devesë në fq.75 dhe bazuar në të dhe në përshkrimet e fjalive plotësojnë rubrikën e librit duke vendosur numra. Më pas i krahasojnë me njëri-tjetrin. Gjatë diskutimit me klasën drejtohen pyetje që kanë lidhje me: Pse mendon se një deve ka një gungë në shpinë / qerpikë të gjatë, të trashë / vrima hunde që mund të hapen dhe të mbyllen / gojë të lëkurtë, si shuall / veshje gjunjësh të qëndrueshme, të lëkurta / këmbë me dy gishta me membranë midis tyre.  Pyeten nxënësit nëse mendojnë se një ari polar mund të mbijetojë në shkretëtirë. Diskutohet se përse një ari polar nuk do të mbijetonte në një mjedis shumë të nxehtë.  *Përforcim:* Nxënësit individualisht plotësojnë rubrikën e fundit. Këshillohen që në raste pasigurie mund të orientohen nga të dhënat në mësimet e fundit. | | | | | |
| **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | |
| **Detyra:** Punimi i fq. 54 të fletores së punës | | * **Refleksion:** Po ne njerëzit a përshtatemi me habitatin ku jetojmë? | | | |
| **Shënim:** Në varësi të kohës nxënësit mund të shkruajnë fjali të gabuara rreth kafshëve polare dhe atyre të shkretëtirës që ata kanë studiuar. Për ta bërë këtë ata mund të punojnë në dyshe dhe pastaj i shkëmbejnë fjalitë e tyre me një dyshe tjetër për t’i korrigjuar | | | | | |

Ora 6

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 6:** Hetimi i habitateve. | | | **Situata e të nxënit:**  Gjallesat dhe habitatet | | |
| **Rezultatet e të nxënit:**   * Kryen kërkime për bimë dhe kafshë që jetojnë në habitate të ndryshme. * Diskuton si i përshtaten kafshët mjedisit të tyre për të mbijetuar. * Kupton se kafshët duhet të përshtaten në mënyrë që të mbijetojnë * Vlerëson burimet e ndryshme që mbështetin kërkimin në habitate të ndryshme. * Demonstron kuriozitet në eksplorimin e mjedisit natyror dhe të mjedisit të ndërtuar nga njeriu. | | | | **Fjalë kyçe:**  habitat, të dhëna, përshtatje, mjedis | |
| **Burime dhe mjete:** foto, filmime kafshës që jetojnë në habitate të ndryshme | | | | **Lidhja me fushat e tjera:** Gjuhët (Gjuhë Shqipe), | |
| **METODOLOGJIA DHE VEPRIMTARITË E NXËNËSVE**  Diskutim: Ftohen nxënësit të shohin figurën e leopardit duke sulmuar iriqin. U sugjerohet nxënësve të shohin me vëmendje iriqin. Çfarë po bën leopardi? Si e mbron veten iriqi? A duket iriqi i frikësuar?  Iriqi është përshtatur mirë për t’u bërë ballë sulmeve nga kafshë të tjera, sepse ai ka gjemba që mund të shfaqen (ngrihen), kur një kafshë e prek. Çfarë mendoni se do të ndodhë nëse një kafshë e prek iriqin? Çfarë mendoni se ndodh me gjembat e iriqit kur ai nuk sulmohet? Kërkohet që nxënësit të shohin figurën e gjarprit dhe të japin mendime pa e parë ende komentin në libër. Nxënësit do të shohin figurën e dytë të dy gjarpërinjve: gjarpri i koraleve lindore, i cili është helmues, dhe gjarpri i kuq i ndezur, që nuk është helmues. Shpjegohet se gjarpri i kuq i ndezur imiton ngjyrën e gjarprit helmues për të mbrojtur veten dhe për të mos qenë pre e gjuetisë.  A keni parë ose prekur ndonjëherë një gjarpër? Ku ishte gjarpri? A ishte në kopshtin zoologjik, në shtëpi apo në habitatin e tij natyror? Sqarohet se habitati natyror i gjarprit është vendi ku gjarpri normalisht jeton në gjendje të egër. Diskutohen së bashku të dhënat që jepen në libër në lidhje me gjarpërinjtë.  Nxënësit në dyshe plotësojnë rubrikën në vazhdim për përcaktimin e kafshës. Disa dyshe me dëshirë tregojnë përfundimet e tyre. Më tej dyshet tregojnë për gjallesa të tjera të cilat ata i njohin. Diskutohet dhe kërkohen ide për mënyrën se si gjallesat e ndryshme janë përshtatur për të jetuar në habitatet e tyre.  Reflektim: Nxënësit do të zgjedhin dy ose tri kafshë dhe do të shkruajnë një paragraf të shkurtër për përshtatjet e secilës kafshë në habitatin e saj. | | | | | |
| **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | |
| **Detyra:** Punimi i fq. 55 të fletores së punës | | * **Refleksion:** Po ne njerëzit a përshtatemi me habitatin ku jetojmë? | | | |
| **Shënim:** Në varësi të kohës nxënësit mund të shkruajnë fjali të gabuara rreth kafshëve polare dhe atyre të shkretëtirës që ata kanë studiuar. Për ta bërë këtë ata mund të punojnë në dyshe dhe pastaj i shkëmbejnë fjalitë e tyre me një dyshe tjetër për t’i korrigjuar | | | | | |

Ora 7

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 7:** Çelësa përcaktimi (fq.78-79) | | | | **Situata e të nxënit:**  Gjej cila kafshë është... | |
| **Rezultatet e të nxënit:**   * Demonstron përdorimin e një çelësi të thjeshtë përcaktimi p.sh. për të identifikuar një specie të panjohur të gjetur në mjedisin përreth. * Përdor çelësat e përcaktimit për të përcaktuar kafshë. * Krijon çelës përcaktimi | | | | **Fjalë kyçe:**  çelës përcaktimi | |
| **Burime dhe mjete:** foto kafshësh të ndryshme | | | | **Lidhja me fushat e tjera:**  Gjuhët (Gjuhë Shqipe), Matematikë, Art | |
| **METODOLOGJIA DHE VEPRIMTARITË E NXËNËSVE**  *Bisedë*: U paraqitet nxënësve fotoja e maces dhe drejtohet pyetja: Si quhet kjo kafshë? A gjejnë përgjigjen “po” këto pyetje në lidhje me macen? P.sh. A ka katër këmbë? (po) A pjell të vegjël? (po)  Shtrohen pyetjet retorike: Si mund t’i gjejmë emrat e gjallesave, që nuk i njohim? Demonstrohen përgjigjet duke paraqitur në dërrasë një çelës përcaktimi duke përdorur kafshë që nxënësit tashmë i njohin. Pas bërjes së pyetjes për gjetjen e përgjigjes vendosen foto të secilës kafshë pranë emrit të saj.  *P.sh.* A ka vija?    Po Jo  Zebër Kalë  Sqarohen nxënësit se kjo lloj skeme quhet “çelës përcaktimi”. Përsëritet kjo skemë për macen dhe për disa kafshë  të tjera mjaft të njohura për nxënësit.  Ftohen nxënësit të shohin çelësin e përcaktimit të paraqitur në fq.78 të librit me ato të ndërtuar në dërrasë.  Si ndryshon çelësi i përcaktimit në libër nga ai në dërrasë?  Shpjegohet se çelësat e përcaktimit mund të jenë mjaft të ndërlikuar; ata na ndihmojnë të përcaktojmë gjallesa.  Së bashku me nxënësit studiohet çelësi i përcaktimit i paraqitur në libër. Lexohet pyetja në krye të çelësit të përcaktimit. U drejtohet nxënësve pyetja: Çfarë ndodh kur ndjekim shigjetën poshtë? Sigurish ne shkojmë në një pyetje tjetër. Çfarë ndodh kur bëhet pyetja tjetër? Ne i përgjigjemi pyetjes dhe shkojmë poshtë në një nivel tjetër.  Përdoren pyetjet e nxënësve për t’i ndihmuar ata të kuptojnë se si t’i përdorin shigjetat për të vazhduar në nivelet më poshtë. Në çdo nivel ka pyetje të ndryshme që çojnë në gjallesa të veçanta, Punohet në tabelë me pjesën tjetër të çelësit të përcaktimit duke vizatuar çdo hap në dërrasë. Diskutohet dhe tregohet funksioni i secilës pjesë të çelësit.  *Kërkim*: Duke studiuar figurat e kafshëve në fq.79 dhe duke ndjekur të dhënat në çelësin e përcaktimit në fq.78 nxënësit të pavarur do të përcaktojnë emrat e kafshëve të paraqitura në figurë dhe do të plotësojnë etiketat përkatëse me emrat e tyre.  *Përfundime*: Nxënësit diskutojnë me njëri-tjetrin gjetjet dhe i paraqesin ato me dëshirë duke i argumentuar nëpërmjet përdorimit të çelësit të përcaktimit.  A jeton në ujë?  A ka këmbë? A ka katër këmbë?  A është kandër? A ka tentakula? A ushqehet me bar? A ka pupla?  Kandër uji Bretkosë Oktapod Delfin Lepur Mace Shqiponjë Gjarpër | | | | | |
| **Vlerësimi:** Vlerësohen nxënësit për mendimet e dhëna gjatë diskutimeve dhe formulimin e pyetjeve për çelësin. | | | | | |
| **Detyra:** Punimi i fq. 56 të fletores së punës | | * **Refleksion:** | | | |
| **Shënim:** Në varësi të kohës nxënësit mund të krijojnë me njëri-tjetrin çelësa të ndryshëm përcaktimi dhe i këmbejnë ndërmjet tyre, ose mund të përgatisin në një poster një çelës përcaktimi duke përdorur edhe foto kafshësh. | | | | | |

Ora 8

|  |  |  |  |  |  |  |
| --- | --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | | **Klasa 4** | | **Data** |
| **Tema mësimore 8:** Çelësa përcaktimi (fq.80-81) | | | **Situata e të nxënit:** Gjej cila kafshë është... | | | |
| **Rezultatet e të nxënit:**   * Demonstron përdorimin e një çelësi të thjeshtë përcaktimi p.sh. për të identifikuar një specie (lloj) të panjohur të gjetur në mjedisin përreth. * Përdor çelësat e përcaktimit për të përcaktuar kafshë. * Harton çelës përcaktimi | | | | | **Fjalë kyçe:** çelës përcaktimi | |
| **Burime dhe mjete:** foto bimësh të ndryshme | | | | | **Lidhja me fushat e tjera:** Gjuhët (Gjuhë Shqipe), Matematikë, Art | |
| **METODOLOGJIA DHE VEPRIMTARITË E NXËNËSVE**  *Prezantime:* Në dyshe nxënësit i paraqesin njëri .?    Po Jo  Zambak Bar  Ngrenë dorën dyshet që kanë formuluar këtë pyetje, ndërsa të tjerat na tregojnë zgjedhjet e tyre.  *Pyetje-përgjigje*: Çelësi i dytë i përcaktimit bën diferencimin midis pemëve (drurëve) dhe shkurreve me lule. Përforcohet ideja që ne ndjekim shigjetat po / jo për të shkuar në tiparin tjetër identifikues të nivelit të mëposhtëm të çelësit të përcaktimit. U tregohen nxënësve disa foto varietetesh të ndryshme të së njëjtës bimë, p.sh. trëndafila. Ata duhet të duken në mënyrë të dukshme të ndryshme, p.sh. trëndafila me lule të mëdha, trëndafila me lule të vogla, trëndafila shkurre, trëndafila që kacavirren, trëndafila xhuxh në enë, etj. Drejtohen pyetjet: Çfarë vini re në këto bimë? (*Ato të gjitha janë* *trëndafila, por duken ndryshe nga njëra-tjetra).* A mendoni se do të ishte e mundur të bëhej një çelës përcaktimi për t’i ndihmuar të gjenin një varietet të caktuar të bimës së trëndafilit. Shpjegohet se çelësat e përcaktimit në këtë rast janë shumë të dobishëm për njerëzit që rritin dhe shesin lule dhe bimë. Ata duhet të jenë në gjendje të ndihmojnë klientët e tyre të gjejnë bimët që duan.  *Imagjinatë e drejtuar*: Imagjino sikur do të blesh për një shok/ shoqe dy kaktuse shumë të veçantë. Ti e di që shoku/shoqja yt/e pëlqen kaktuse që lulëzojnë me lule të bardha dhe kaktuse të rrumbullakta me gjëmba të kuq. Me shokun e tavolinës ndërtoni një çelës përcaktimi për llojet e kaktuseve. Udhëzohen nxënësit të shohin fotot dhe të marrin disa vendime për identifikimin e karakteristikave të kaktusit që u jepet, p.sh. forma, ngjyra, nëse ka lule apo jo, ngjyra e luleve etj. Nxënësit do të krijojnë çelësin e tyre të përcaktimit duke përdorur karakteristikat identifikuese dhe pyetjet fillestare që kanë diskutuar. Këto pyetje mund të shkruhen në dërrasë për t’i ndihmuar dhe orientuar nxënësit:  Si e planifikon krijimin e çelësit tënd?  Çfarë karakteristikash ke identifikuar?  Çfarë pyetjesh do të bësh? Dhe me çfarë renditjeje?  Përfundime: Plotësimi i çelësit të përcaktimit diskutohet me të gjithë klasën.  A ka formë rrethore?  A ka gjëmba të bardhë? A ka pamjen e një peme?  Ekinokaktus Ferokaktus Saguaro A ka lule të bardha?  Opuntia caress Opuntia aciculata  *Lojë*: U paraqitet nxënësve figura e një bime. Nxiten nxënësit të bëjnë pyetje për të ndërtuar një çelës përcaktimi për të arritur nëpërmjet tyre në emërtimin e bimës së paraqitur në figurë. Kështu mund të përdoren pyetjet e sugjeruara: A është pemë? A është bar? A ka lule? A ka lule të bardha?  Gjithashtu udhëzohen nxënësit të marrin parasysh elementë të veçantë apo të dallueshëm nga bimë të tjera. Pasi ndërtohet një shëmbull në tabelë nxënësit në dyshe ndërtojnë një çelës përcaktimi. Më pas dyshet këmbejnë çelësat e përcaktimit. Disa prej dysheve i paraqesin çelësat në dërrasë të zezë.  *Përmbledhje*: Nxënësit përgatisin në një poster një çelës përcaktimi duke përdorur dhe fotot e luleve në të. Nxënësit individualisht plotësojnë rubrikën e fundit “E vërtetë apo e gabuar”. Zgjedhjet diskutohen me të gjithë klasën. | | | | | | |
| **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e çelësave të përcaktimit dhe të rubrikës së fundit. | | | | | | |
| **Detyra:** Ndërtoni një çelës përcaktimi për lulet që rriten në shtëpinë/kopshtin tuaj. | | * **Refleksion:** A mund të ndërtohet çelës përcaktimi për të gjitha bimët në Tokë? | | | | |
| **Shënim:** | | | | | | |

Ora 9

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 9:** Si ndikojmë në botën tonë. | | | **Situata e të nxënit:** Njeriu dhe mjedisi | | |
| **Rezultatet e të nxënit:**   * Hulumton dhe diskuton mënyrat me të cilat veprimtaria e njeriut ndikon në habitate lokale. * Eksploron gabimet e njeriut dhe fatkeqësitë natyrore (derdhjet e naftës/ cunami). * Shqyrton ndikimin e derdhjeve të naftës. Kupton se kur nafta derdhet në sasi të mëdha, ajo mund të shkaktojë dëme të konsiderueshme për kafshët e egra dhe mjedisin. * Merr njohuri themelore se si formohet nafta e papërpunuar. * Hartojnën grafik me shtylla që tregon rezervat e naftës në botë dhe prodhimin ditor të saj. * Sugjeron se si t’i parandalojmë dëmtimet mjedisore që shkaktohen nga derdhjet e naftës. | | | | **Fjalë kyçe:** naftë, i/e shkëlqyeshme, ndotje, tërmet, fatkeqësi natyrore, | |
| **Burime dhe mjete:** Vizore dhe lapsa me ngjyra për hartimin e grafikëve me shtylla | | | | **Lidhja me fushat e tjera:** Gjuhët (Gjuhë Shqipe), Matematikë | |
| **METODOLOGJIA DHE VEPRIMTARITË E NXËNËSVE**  *Harta semantike*: Duke shkruar në qendër të dërrasës fjalën “Nafta” u kërkohet nxënësve të tregojnë çfarë dinë për të. Ku gjendet nafta? A krijohet nga njeriu? Ku përdoret nafta? A është e rrezikshme ajo? Kur? Pse?  *Leksion i përparuar*: Shpjegohet se si formohet nafta dhe përpunimet e saj. Nëpërmjet hartës nxënësit njihen me zonat kryesore në Tokë ku gjendet nafta. Ftohen nxënësit të shohin të dhënat në hartën e treguar në libër dhe nisur nga legjenda të bëjnë lidhjen me zonat naftëmbajtëse.  Diskutohet rreth të dhënave (tabelë fq.82 e librit) mbi rajonet kryesore ku gjendet naftë dhe rezervat e naftës në to. Studiohet mënyra e paraqitjes në grafikun me shtylla. Ftohen nxënësit të ndërtojnë në fletore grafik të ngjashëm me atë të librit duke u orientuar në të dhënat e tabelës në lidhje me rezervat e naftës dhe një tjetër grafik për prodhimin e naftës. Gjatë punës nxënësit vëzhgohen dhe ndihmohen në interpretimin e të dhënave në grafikë.  Në vazhdim diskutohet në lidhje me shpimin dhe transportimin e naftës së papërpunuar. U shpjegohet nxënësve se nxjerrja dhe transportimi i naftës përgjithësisht nuk përbëjnë problem, por problemi ndodh kur nafta derdhet. Kur kjo ndodh, kjo përbën lajm kryesor: Cilat mund të jenë problemet? P.sh. dëmet në mjedis, dëmtimet e jetës së egër, humbja e të ardhurave, etj. Gjithashtu njollat e naftës që shkëlqejnë mund të udhëtojnë disa kilometra përtej vendit të derdhjes. Ato dëmtojnë rajone bregdetare dhe habitate përgjatë plazheve, si dhe dëmtojnë jetën detare dhe të shpendëve gjatë lëvizjeve.  Paraqitet shembulli i dhënë në libër mbi ndotjen, rrezikun e jetës së kafshëve dhe kujdesi ndaj tyre në këto raste. Nxënësit studiojnë figurat dhe nëpërmjet numrave vendosin radhën e veprimeve që ndiqen për pastrimin dhe rimëkëmbjen e kafshëve të ndotura nga nafta. *Diskutim*: Si mund t’i parandalojmë derdhjet e naftës? Mendoni se si nxirret nafta dhe si transportohet ajo.  A mendoni se është mirë të kesh një plan në rast se diçka shkon keq? A mendon se është një ide e mirë për t’i kontrolluar pajisjet?  *Hetim*: Si mund të pastrohen derdhjet e naftës. Ndiqen udhëzimet në fq. 57 të Fletores së punës.  *Reflektim*: Për 5 minuta shkruani një email të shkurtër grupit për mbrojtjen e shpendëve. Rekomando mënyrën më të mirë për të pastruar derdhjen e naftës. | | | | | |
| **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e rubrikave të librit. | | | | | |
| **Detyra:** Punimi i fq. 57 Fletore Pune | | * **Refleksion:** | | | |
| **Shënim:** Në varësi të kohës dhe mundësive në klasë hetimin “Si mund të pastrohen derdhjet e naftës”, fq.57 të fletores së punës nxënësit mund ta kryejnë në shtëpi. | | | | | |

Ora 10

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 10:** Si ndikojmë në botën tonë. | | | **Situata e të nxënit:** Njeriu dhe mjedisi | | |
| **Rezultatet e të nxënit:**   * Diskuton mënyrat me të cilat veprimtaria e njeriut ndikon në habitate lokale. * Hartojnë një grafik me shtylla që tregon rezervat e naftës në botë dhe prodhimin ditor të saj * Kupton se kur nafta derdhet në sasi të mëdha, ajo mund të shkaktojë dëme të konsiderueshme për kafshët e egra dhe mjedisin. * Përpilon ë grafik me shtylla të lartësive të valëve. * Përpilon fletëpalosje informuese. | | | | **Fjalë kyçe:**  naftë, ndotje, tërmet  fatkeqësi natyrore, cunam (dallgë gjigande) | |
| **Burime dhe mjete:** Vizore, lapsa me ngjyra; enë e pastër plastike me ujë; përparëse plastike; 3 gurë të sheshtë me madhësi të ndryshme; vizore e gjatë ose metër shirit (një metërsh); materiale kreative për fletëpalosje, video të shkaktimit të cunamit. | | | | **Lidhja me fushat e tjera:** Gjuhët (Gjuhë Shqipe), Matematikë | |
| **METODOLOGJIA DHE VEPRIMTARITË E NXËNËSVE**  *Brainstorming*: Çfarë dini për cunamin?  Shpjegohet se cunamet janë ngjarje natyrore që nuk mund të parandalohen. Fjala cunam do të thotë “dallgë e fortë”. Tregohet me video si formohen cunamet. Një dallgë mund të udhëtojë me shpejtësi deri në 800 kilometra në orë dhe madhësia e dallgëve arrin deri në disa kilometra gjatësi dhe mbi 300 metra lartësi.  *Hetim*: Hetimi i madhësisë së dallgëve.  Trego se si formohen dallgët. Aftësitë e hulumtimit shkencor që përdoren në këtë demonstrim të thjeshtë janë vëzhgimi, matjet dhe përsëritjet, parashikimet, sugjerimet, teoritë e testimit dhe mbledhja e të dhënave.  Paraqitet mënyra e zhvillimit të hetimit dhe mjetet që nevojiten. Nxënësit do të vëzhgojnë provat para klasës. Një nxënës vullnetar do të ndihmojë për të mbajtur vizoren/metrin dhe për të bërë matje. Dhe një tjetër vullnetar për të shënuar rezultatet. Duke ndjekur hapat zhvillohet hetimi: Hapi 1: Tregohet guri më të vogël. Pyeten nxënësit se çfarë mendojnë se do të ndodhë kur ta lëshojë gurin në ujë? Hapi 2: Hidhet guri në ujë nga një lartësi prej 50 centimetra mbi sipërfaqen e ujit.  Hapi 3: Vala (dallga) formohet dhe zhduket shpejt. Hapi 4: Merret guri i parë dhe pyeten nxënësit se çfarë mendojnë se do të ndodhë nëse e lëshon gurin nga një pikë fillestare më e lartë?  Hapat e tjerë: Hidhet guri në ujë nga një lartësi 100 centimetra. Pastaj nga 150 centimetra.  Përsëritet ky proces për secilin prej gurëve, në secilën prej tri lartësive fillestare. Gjatë kryerjes së provave merret shënim lartësia e dallgëve të formuara nga uji.  Drejtohet pyetja: Çfarë ndodh kur hedhim gurin në ujë? Për të nxjerrë nga nxënësit se si vizatohet grafiku me shtylla u drejtohen pyetjet: Sa shtylla na nevojiten? Sa ngjyra të ndryshme duhet të përdorim? Çfarë tregon çelësi? Çfarë kuptojmë me numrat në boshtin y? Gjatë punimit të grafikut nga nxënësit në fletore dhe mësuesja në dërrasë të zezë, drejtohen dhe diskutohen pyetjet: Çfarë përfaqëson lartësia e shtyllës? Lartësinë e valës së formuar. Çfarë ndodh kur lëshojmë një gur të vogël në ujë? Krijon një valë të vogël. Çfarë ndodh kur hedhim një gur më të madh në ujë? Krijon një valë më të madhe. Çfarë ndodh kur e lëshojmë gurin nga një lartësi më e madhe? Krijon një valë më të madhe.  *Përfundim:* Nga diskutimet arrihet në përfundimin se ndërsa gurët bëhen më të mëdhenj, madhësia e valës rritet. Sqarohet se po kështu ndodh me forcat zhvendosëse që ushtrojnë shpërthimet vullkanike nënujore, goditjet e meteorëve dhe me tërmetet. Theksohet se ne nuk mund t’i ndalojmë cunamet por mund të marrim masa për t’u mbrojtur prej tyre. Nxënësit punojnë në dyshe për masat që merren në rastet e parashikimit të cunamit dhe ftohen të hartojnë një fletëpalosje me këto udhëzime.  Zhvillohet plotësimi individual i rubrikës së fundit të librit. | | | | | |
| **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e rubrikave të librit. | | | | | |
| **Detyra:** | | * **Refleksion:** | | | |
| **Shënim:** | | | | | |

Ora 11

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 11:** Si ndikojmë në botën tonë. | | | **Situata e të nxënit:** Njeriu dhe mjedisi | | |
| **Rezultatet e të nxënit:**   * Diskuton mënyrat me të cilat veprimtaria e njeriut ndikon në mjedis. * Kupton se çfarë është ndotja e ajrit. * Njeh shkaqet dhe ndikimet e ndotjes së ajrit. * Mëson se si monitorohet ndotja e ajrit dhe çfarë mund të bëjmë për ta zvogëluar atë. | | | | **Fjalë kyçe:** ricikloj (riciklim), vullkan | |
| **Burime dhe mjete:** Baltë/ argjilë për modelimi, enë të vogla , një tabaka plastike, sodë buke, ujë i ngrohtë, uthull e kuqe, lëng larës, enë. | | | | **Lidhja me fushat e tjera:** Gjuhët (Gjuhë Shqipe), Art | |
| **METODOLOGJIA DHE VEPRIMTARITË E NXËNËSVE**  *Bisedë*: ftohen nxënësit të shohin foton në fq. 86 të librit dhe u drejtohet pyetja: A mendoni se ky ajër është i pastër? Pse? Pse për ne është e rëndësishme të thithim ajër të pastër?  Nga biseda kuptohet se ndotja e ajrit është një çështje e rëndësishme që prek njerëzit dhe kafshët .Tregohet për ndikimin që ka ndotja e ajrit në shëndet. I referohemi frymëmarrjes dhe dëmtimeve që shkaktohet në rrugët e frymëmarrjes dhe në mushkëri: pezmatim dhe acarim. Gjithashtu përmendet se ndotja e ajrit mund të ndikojë në sy dhe në fyt.  Rishikim në dyshe: nxënësit punojnë në dyshe dhe flasin për pamjen në libër duke treguar një sërë ndotësish të ndryshëm të ajrit. U jepet kohë disa minuta për të folur për foton, pastaj do të shkruajnë emrat e ndotësve në kuti.  *Diskutim i ideve:* Më tej flitet për mënyrën se si shkencëtarët e matin dhe e monitorojnë ndotjen e ajrit. Nxënësit do të shohin figurën e një stacioni të monitorimit të ajrit dhe shpjegojnë se të dhënat mblidhen gjatë gjithë ditës, çdo ditë. Orientohen nxënësit të shohin shiritat e indeksit të cilësisë së ajrit, lidhja ndërmjet cilësisë së ajrit dhe shifrave përcaktuese. Tregohen gazet ndotës që maten: oksidi i karbonit, dioksidi i squfurit, dioksidi i azotit, ozoni, grimcat (grimcat e vogla). Shpjegohet se gazet janë pjesë të ajrit që ne frymëthithim dhe se ato mund të maten. Grimcat janë grimca të vogla, p. sh. kokrriza pjalmi (poleni), të cilat gjithashtu mund të maten. Jepen së bashku me nxënësit disa rekomandime mbi ruajtjen e pastërtisë së ajrit:fikja e pajisjeve në shtëpi; mbjellja e më shumë pemëve; riciklimi i letrës, i qelqit etj.; ecja në këmbë për në shkollë. Në dyshe studiohet tabela me të dhënat e ndotësve dhe rekomandimet për të pakësuar ndotjen, si dhe plotësohet rubrika e fundit mbi përcaktimin e ndotjes së ajrit duke u bazuar në treguesit e cilësisë së ajrit.  *Poster:* Mbështetur në figurën e fq.86 të librit dhe sugjerimet për pakësimin e ndotjes nxënësit do të dizenjojnë një poster për pakësimin e ndotjes së ajrit. | | | | | |
| **Vlerësimi:** Vlerësohen nxënësit për përfshirjen në hetim, mendimet e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | |
| **Detyra:** Punimi i fq. 58 të fletores së punës | | * **Refleksion:** A ka ndotje ajri në qytetin/ fshatin ku jetojmë? | | | |
| **Shënim:** Gjatë bisedës rreth ndikimit të ajrit të ndotur tregohet kujdes i veçantë nëse ka nxënës astmatikë, meqenëse mund të jenë të ndjeshëm nga situata që krijohet. Në varësi të mënyrës së organizimit të orëve mësimore veprimtaria e punimit të posterit mund të lihet e gjitha në fund të orës së dytë. | | | | | |

Ora 12

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 12:** Si ndikojmë në botën tonë. | | | **Situata e të nxënit:** Njeriu dhe mjedisi | | |
| **Rezultatet e të nxënit:**   * Kupton se si formohen vullkanet. * Vlerëson ndikimin e veprimtarive njerëzore në rajonet vullkanike. * “Bën një vullkan”. | | | | **Fjalë kyçe:** riciklim, vullkan | |
| **Burime dhe mjete:** Baltë/ argjilë për modelimi, enë të vogla , një tabaka plastike, sodë buke, ujë i ngrohtë, uthull e kuqe, lëng larës, enë. | | | | **Lidhja me fushat e tjera:** Gjuhët (Gjuhë Shqipe), Art | |
| **METODOLOGJIA DHE VEPRIMTARITË E NXËNËSVE**  *Diskutim:* ftohen nxënësit të shohin një filmim (ose foto) të veprimtarisë së vullkanit. Nxiten nxënësit të tregojnë rreth asaj që panë.  *Shpjegim i përparuar:* Shpjegohet se vullkanet janë një nga gjërat më dramatike në botën natyrore. Diskuto klasifikimet e vullkanëve: Aktiv - vullkan që ka veprimtari të rregullt; I fjetur - vullkan që ka një histori të veprimtarisë së tij, por që tani është i qetë; I shuar - vullkani që ka mundësi të mos jetë më aktiv.  Shpjegohet se çfarë është një vullkan dhe si është formuar. Ritregohet video nga interneti e shpërthimit të një vullkani. Ndalet video në pika kyçe dhe kërkohet nga nxënësit të përshkruajnë se çfarë po ndodh. Në çastet e duhura gjatë tregimit të tyre nxënësit mbështeten me fjalorin e duhur.  Ftohen të shohin prerjen gjatësore të vullkanit në fq. 88 të librit. Shpjegohet se magma në dhomën e magmës është jashtëzakonisht e nxehtë dhe nën një trysni të madhe. Kur trysnia bëhet shumë shumë e madhe magma detyrohet të kalojë në oxhakun e vullkanit dhe kur kjo ndodh vullkani shpërthen. Kur një vullkan shpërthen, ai lëshon gaze dhe hi, të cilat mund të udhëtojnë shumë kilometra larg tij. *Hetim:* Të bëjmë një vullkan. Nxënësit në grupe përgatitin mjetet dhe i vendosin me radhë duke ndjekur udhëzimet e mësueses. Këto udhëzime shoqërohen dhe me demonstrimin nga mësuesja:  Vendose enën e vogël në mesin e një tabakaje plastike.  Përdore baltën (argjilën) e modelimit për të krijuar formën e vullkanit rreth enës.  Sigurohu që të mos bjerë fare baltë modelimi brenda enës.  Sigurohu që gryka në majë të jetë e pastër pa baltë modelimi.  Përziej në tas sodën e bukës me pak ujë të ngrohtë.  Derdh përzierjen e sodës së bukës në enën brenda modelit të vullkanit.  Shto disa pika lëng larës dhe disa pika ngjyronjësi ushqimor në enë.  Shpëlaj enën me ujë të pastër.  Hidh uthull në tas, pastaj derdhe uthullën në enë dhe shih se çfarë ndodh. Në bashkëbisedim me të gjithë klasën përshkruhet çfarë ndodhi; bëhet lidhja me filmimet që panë. Nxënësit japin mendime rreth pamjes së veçantë që krijohet. Tregohet se për këtë arsye turistët zgjedhin të shkojnë në rajone vullkanike dhe të shohin peizazhin që krijohet. Drejtohet pyetja: A mund të mendoni për ndonjë problem që krijon turizmi? Mund të jepen si mendime: trafiku, ndotja mezhurmë nga makinat, dëmtimi i shtigjeve nga këmbësorët, mbeturinat. *Përforcim:* Nxënësit do të plotësojnë individualisht rubrikën e fundit të mësimit. Më pas diskutohet me të gjithë klasën. Pas plotësimit të rubrikës mund të vazhdohet me plotësimin e posterit, duke shtuar elementë të rinj që mësuan. | | | | | |
| **Vlerësimi:** Vlerësohen nxënësit për përfshirjen në hetim, mendimet e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | |
| **Detyra:** Punimi i fq. 59 të fletores së punës | | * **Refleksion:** A ka ndotje ajri në qytetin/ fshatin ku jetojmë? | | | |
| **Shënim:** Gjatë bisedës rreth ndikimit të ajrit të ndotur tregohet kujdes i veçantë nëse ka nxënës astmatikë, meqenëse mund të jenë të ndjeshëm nga situata që krijohet. Në varësi të mënyrës së organizimit të orëve mësimore veprimtaria e punimit të posterit mund të lihet e gjitha në fund të orës së dytë. | | | | | |

Ora 13

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 13:** Si ndikojmë në botën tonë. | | | **Situata e të nxënit:** Njeriu dhe mjedisi | | |
| **Rezultatet e të nxënit:**   * Diskuton mënyrat me të cilat veprimtaria e njeriut ndikon në habitate lokale. * Mëson se njerëzit e përdorin lumin për qëllime të ndryshme. * Tregon si ndikon njeriu në cilësinë e ujit. * Vlerëson ndikimin e veprimtarive njerëzore tek lumenjtë. * Sugjeron mënyra me të cilat ndikimi i njeriut mund të pakësohet. | | | | **Fjalë kyçe:** lumë, cilësia e ujit | |
| **Burime dhe mjete:** foto, pamje, tabela | | | | **Lidhja me fushat e tjera:** Gjuhët (Gjuhë Shqipe), | |
| **METODOLOGJIA DHE VEPRIMTARITË E NXËNËSVE**  Paraqiten foto të ndryshme ku njerëzit janë duke zhvilluar sporte në lumë. Gjithashtu orientohen të shohin dhe foton në fq. 90 të librit  *Diskutim*: Diskutohet rreth llojeve të lojërave që njerëzit zhvillojnë në lumë, ndjesive dhe kënaqësive që japin këto lojëra.  Shkruhen në dërrasë emrat e tre lumenjve dhe gjatësitë e tyre: Nili (6650 kilometra), Amazona (6400kilometra); Yangtze (6300 kilometra). Drejtohet pyetja: Çfarë janë këto të dhëna që shkrova në dërrasë? Çfarë tregon numri me njësinë km? Po fjalët e shkruara para numrave? Sqarohen nxënësit se ato janë tre lumenjtë më të gjatë në botë të renditur sipas gjatësisë së tyre. Vëzhgim: A mund të tregoni veprimtari të tjera që kryejnë njerëzit në një lumë ose pranë tij? Sqarohen nxënësit për ndikimet që kanë fabrikat nëpërmjet derdhjes sëkimikateve ose mbeturinave në lumë që mund të vrasin gjallesa që jetojnë në ujë / helmojnë peshkun etj. Fabrikat mund t’i dëmtojnë habitatet përgjatë lumit. Pasi nxënësit japin përgjigjet e tyre orientohen të vëzhgojnë figurat e dhëna në libër dhe të përcaktojnë llojin e veprimtarisë që tregohet në figurë me përshkrimin e dhënë në etiketa. Plotësohet individualisht rubrika “e vërtetë apo e gabuar”. Nxënësit i diskutojnë përgjigjet me njëri-tjetrin.  Pyetje-përgjigje: Përshkruani cilat ishin ndikimet e njeriut te lumi dhe lumit te njeriu? Si janë ato? Jepni mendime se si mund të zgjidhen?  Si mendoni se mund t’i mbrojmë lumenjtë dhe habitatet pranë tyre? | | | | | |
| **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | |
| **Detyra:** | | * **Refleksion:** Si mund ta ndërtojmë një ndërtesë të qëndrueshme? | | | |
| **Shënim:** Vazhdimi i punës së grupeve me projektin do të bëhet në orën në vazhdim. | | | | | |

Ora 14

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore 14:** Si ndikojmë në botën tonë.  . | | | **Situata e të nxënit:** Njeriu dhe mjedisi | | |
| **Rezultatet e të nxënit:**   * Mëson se si ndodhin tërmetet. * Tregon ndikimin e tyre në mjedis, përfshirë humbjen e jetës. * Kupton tektonikën e thjeshtë të pllakave. * Di se si maten dhe klasifikohen tërmetet. * Modelimin e tërmetin. | | | | **Fjalë kyçe:** tërmet | |
| **Burime dhe mjete:** foto, model sizmografi, pamje nga interneti të një sizmologu në punë dhe ndërtesa që i rezistojnë tërmetit, lapsa me ngjyra për projektimin e një shtëpie që i reziston tërmetit, materiale artizanale për të bërë modele nga skicat, tabaka me rërë, karton, hartë e botës, spango ngjitëse (veprimtari plotësuese). | | | | **Lidhja me fushat e tjera:** Gjuhët (Gjuhë Shqipe), | |
| **METODOLOGJIA DHE VEPRIMTARITË E NXËNËSVE**  *Bisedë:* demonstrohet fotoja e një modeli sizmografi. Ftohen nxënësit të sugjerojnë se si mendojnë se funksionon.  *Shpjegimi përparuar:* Shpjegohet se sizmografët punojnë duke matur lëvizjen e tokës kundrejt diçkaje që nuk lëviz, diçkaje që është e fiksuar. Sizmografët e vjetër nguleshin në sipërfaqen e Tokës, por pajisjet moderne përdorin elektromagnetizmin. Sizmografët modernë mund të zbulojnë lëvizjen më të vogël të Tokës, edhe nëse ne nuk mund t’i ndiejmë ato. Tërmetet janë një ngjarje e natyrshme ndaj të cilave nuk mund të bëjmë asgjë. Tërmetet ndodhin kur brenda kores së Tokës krijohen trysni që më pas lirohen. Në hartën e paraqitur në fq.92 të librit tregohen pllakat kryesore tektonike. Shpjegohet se pllakat janë si një bashkim pjesësh të një figure dhe se ndonjëherë këto pjesë lëvizin. Sizmiologët nëpërmjet monitorimit të lëvizjeve të Tokës janë në gjendje të bëjnë paralajmërime të hershme nëse do të ndodhë një tërmet, në mënyrë që njerëzit të përgatiten. Forca ose magnituda e një tërmeti matet duke përdorur shkallën Richter. Shkalla e Richter numërohet 0-10 ku 10 është madhësia më e madhe. Tërmeti më i madh i regjistruar ndonjëherë ka qenë më 22 Maj 1960 pranë Valdivia në Kili jugor. Ai ka qenë 9.5 ballë.  *Hedhja e të dhënave* nga tabela (mbi madhësitë e tërmeteve) në grafik me shtylla nga nxënësit (në fletore).  Diskutohet me nxënësit mbi ndikimet e tërmeteve. Theksohet se nëse kjo ndodh, shërbimet e emergjencës punojnë shumë për t’i ndihmuar njerëzit. Funksionojnë sistemet e paralajmërimit në kohë dhe njerëzit ndjekin udhëzimet për të shkuar në zona të sigurta. Ftohen nxënësit të shohin fotot e ndërtesave që u bëjnë ballë tërmeteve. Paraqiten dhe tregohen disa nga karakteristikat e konstruksionit që bëjnë që ato t’u rezistojnë tërmeteve. Disa nga këto karakteristika janë: struktura fleksibël, eaftë për t’u lëkundur gjatë një tërmeti; themele të mira; ndërtesa me peshë të lehtë (sidomos në katet e larta të ndërtesës); ndërtimi më i gjerë në pjesën e poshtme që vjen duke u ngushtuar në majë. Nxënësit plotësojnë rubrikën e fundit të mësimit dhe më pas diskutohen së bashku zgjedhjet dhe interpretimet e tyre. Projekt: A mund të projektosh vetë një ndërtesë të qëndrueshme ndaj tërmeteve? Ndahen nxënësit në grupe. Udhëzohen mbi radhën e punës dhe përcaktohen mjetet e nevojshme. Brenda grupeve ndahen rolet dhe detyrat | | | | | |
| **Vlerësimi:** Vlerësohen nxënësit për mendimet e dhëna gjatë diskutimeve. Vlerësohen përgjigjet individuale në plotësimin e ushtrimeve. | | | | | |
| **Detyra:** Punimi i fq. 60 të fletores së punës | | * **Refleksion:** Si mund ta ndërtojmë një ndërtesë të qëndrueshme? | | | |
| **Shënim:** Vazhdimi i punës së grupeve me projektin do të bëhet në orën në vazhdim. | | | | | |

Ora 15

|  |  |  |  |  |  |
| --- | --- | --- | --- | --- | --- |
| **Fusha:** Shkencë | **Lënda:** Dituri Natyre | | **Klasa 4** | | **Data** |
| **Tema mësimore:** Çfarë kemi mësuar rreth habitateve | | | **Situata e të nxënit:** Çfarë di. | | |
| **Rezultatet e të nxënit:**   * Tregon të kuptuarit e temave të kësaj tematike nga ana e tij/saj. | | | | **Fjalë kyçe:**  fjalët kyçe të tematikës. | |
| **Burime dhe mjete:** enciklopedi, figura të ndryshme. | | | | **Lidhja me fushat e tjera:** Gjuhët (Gjuhë Shqipe), Matematikë, Art. | |
| **METODOLOGJIA DHE VEPRIMTARITË E NXËNËSVE**  *Lojë:* Gjeje çfarë. Sqarohen nxënësit për lojën që do të zhvillohet. Nxënësve u jepet një top i vogël tenisi i cili do të pasohet nga njëri tek tjetri sipas dëshirës, por pasi mësuesja të ketë drejtuar pyetjen. Me të drejtuar pyetjen mësuesja nxënësi që ka topin do t’ia pasojë një tjetri i cili do të japë përgjigjen e pyetjes. Nëse ky nuk e di përgjigjen do t’ia pasoj dikujt tjetër për të dhënë përgjigjen.  Orientohen nxënësit në plotësimin e rubrikave në libër dhe përdorimin e ngjyrave për vetëvlerësim.  Në fund rubrikat diskutohen me gjithë klasën.  *Turi i galerisë:* Nxënësit do të paraqesin sipas grupeve projektin “Ndërtesa e fortë” dhe do të përgatisin dhe paraqitjen e punimeve të posterit mbi “Pakësimin e ndotjes së mjedisit” Grupet këmbejnë vendet për të vizituar të gjitha punimet e paraqitura në turin e galerisë. | | | | | |
| **Vlerësimi:** Vlerësimi që i bëjnë vetes nxënësit (me anë të ngjyrosjes së rrathëve në të trija rubrikat) së bashku me përfshirjen dhe mendimet e dhëna do të jenë pjesë e njohjes së gjendjes, për të mbështetur punën e mëtejshme ne ta. | | | | | |
| **Detyra:** Fletore pune, fq.61. | | **Refleksion:** Çfarë të veçante dallove në punimet e shokëve që do ta kesh parasysh në punimet e tua në të ardhmen? | | | |
| **Shënim:** | | | | | |

Ora 16

|  |  |  |  |  |
| --- | --- | --- | --- | --- |
| **Fusha:** Shkencë | **Lënda:** Dituri Natyre | **Klasa 4** | | **Data** |
| **Tema mësimore:** Çfarë mësuam.../**Test** | | **Situata e të nxënit:** Çfarë di. | | |
| **Rezultatet e të nxënit:**   * Di shkakun e magnetizmit. * Njeh fushën magnetike të Tokës. * Kupton se si funksionojnë busullat. Identifikon polet e një magneti. * Rishikon të kuptuarit e mëparshëm për gjendjet. * Diskuton për tipare me të cilat ato përshtaten me mjedisin ku jetojnë. * Përdor çelësat e përcaktimit për të përcaktuar bimë dhe kafshë. * Rishikon përmbajtjen e të gjithë mësimeve dhe veprimtarive të punuara.   ETJ. | | | **Fjalë kyçe:** magnet, tërheq, pol, Veri, Jug, forcë, metal, atom, ndotje, habitat, kafshë, bimë, çelës përcaktimi, fatkeqësi natyrore, identifikoj, vullkan, pajisje, mjedis | |
| **Burime dhe mjete:** fleta e testit, lapsa, ngjyra | | | **Lidhja me fushat e tjera:** Gjuhët (Gjuhë Shqipe), Matematikë, Art | |
| **METODOLOGJIA DHE VEPRIMTARITË E NXËNËSVE**  *Paraqitet* detyra e ditës. Udhëzohen nxënësit në punën që do të kryejnë.  *Punë e e pavarur:* Plotësimi i ushtrimeve të testit.  *Skema:* Ftohen nxënësit (me dëshirë) të ndërtojnë skemën që tregon të gjitha ndryshimet e gjendjes së lëndës. | | | | |
| **Vlerësimi:** Vlerësohen për punimin e Testit. | | | | |
| **Detyra:** | | **Refleksion:** | | |
| **Shënim:** Kjo orë mund të shfrytëzohet si testim ose si detyrë përmbledhëse për periudhën e dytë. | | | | |